Еңгәм рәнйеше » Башкортостан кызы\nМин бәләкәй саҡта кешеләр араһындағы мөнәсәбәттәр ниндәйҙер йылы, ихлас мөғәмәләгә ҡоролған кеүек ине. Хәйер, үҙемдең бала күҙлегенән донъяны матур сағылышта, яҡты сүрәттә күрергә теләгәнмендер, бәлки. Туған-тыумаса ғына түгел, күрше-күлән дә бер-береһенә таяныс ине ул мәлдә.\nКеше яңғыҙ йәшәй алмай. Донъяла туғанлыҡтан һәм дуҫлыҡтан да ҡәҙерлерәк төшөнсә юҡтыр, моғайын. Йәшәү маҡсаты, әҙәп, донъяға ҡараш, зауыҡ йыш осраҡта беҙҙе уратып алған кешеләрҙән күсә. Нәҫелгә хас үҙенсәлектәрҙең, ғөмүмән, ата-бабаларҙан бирелгән ыңғай һәм кире һыҙаттарҙың да яҙмышыбыҙға йоғонто яһауы билдәле.\nКиләсәгебеҙ, бәхетебеҙ, йәшәү ҡотобоҙ өсөн, нисек кенә сәйер тойолмаһын, нәҫел-нәсәбебеҙ ҙә яуаплы килеп сыға түгелме һуң? Тормошта ата-әсәнең, олатай-өләсәйҙең хатаһы өсөн балалары, ейәндәре яуап биргән осраҡтар аҙ түгел.\nКүңелемде тетрәндергән бер ваҡиға әле булһа хәтеремә төшөп, яҙмыштар һәм нәҫел бәйләнешенең мөғжизәле көсө хаҡында уйланырға мәжбүр итә.\nБеҙҙең ауылға сибәр генә бер ҡыҙ килен булып төштө. Иҫемдә, уның матурлығына, яғымлылығына бөтә ауыл һоҡланғайны. Еңгәкәй, тип беҙ ҙә әхирәттәрем менән, ул ваҡытта кескәй генә ҡыҙсыҡтар, эргәһендә өйрөлөп-сөйөрөләбеҙ. Уның тауышы сылтырап аҡҡан саф шишмәләй наҙлы һәм иркә генә яңғырай. Йөҙө тулған айҙай яҡты, ә күҙҙәрендә – ҡояш балҡышы. Бәләкәй саҡта бәхет хаҡында уйламайһың. Әммә ул еңгәнең мөләйемлеген, нурлы ҡарашын тойоп, ошондай гүзәл ҡиәфәтле булһаң, донъяла йәшәүе рәхәттер инде, тип уйлай инем. Урамда уйнап йөрөгән ерҙән уның саҡырыуына йүгерешеп барабыҙ. Рәшәткә буйында өйөлөп ятҡан бүрәнәләргә ултырып, уның мауыҡтырғыс хәбәрен тыңлай инек. Хәйер, юҡ-бар ғына хәбәр ҙә сибәр кешенең теленән татлы, мөһим кеүек тойолғандыр.\nҠыҙғанысҡа ҡаршы, бәхет төшөнсәһе йөҙ камиллығына ла, күңел байлығына ла, белем тәрәнлегенә лә бәйле түгел, күрәһең. Быны үҫкәс кенә аңланым. Һөйөп кейәүгә сыҡҡан тормош иптәше менән бергә оҙаҡ йәшәй алманы ул. Бер нисә йылдан һуң ире, уны айырып, күрше ауылдан икенсе һылыуға өйләнеп ҡуйҙы. Был хәл мине генә түгел, әхирәттәремде лә, яҡташтарҙы ла таң ҡалдырҙы. Тирә-яҡҡа нур бөркөп йөрөгән алиһәне юғалтты ауыл. Еңгәбеҙ булмағас, беҙ йыйылып ултырған бүрәнә етемһерәп, ә улар йәшәгән йорт ҡотһоҙланып ҡалғандай булды. Шунда тәүге тапҡыр күңелемдә бушлыҡ тойҙом. Һағыныу, юҡһыныу хисен байтаҡ йылдар йөрәгемдә йөрөттөм.\nХәйер, хәтирәм бының менән генә тамамланмай әле. Ағайыбыҙ яңы ҡатыны менән татыу йәшәне. Гөрләтеп донъя көттөләр. Иң ғәжәпләндергәне – төпсөк ҡыҙҙары Гөлсөм һуйып ҡаплағандай ағайҙың тәүге ҡатынына оҡшаған. Төҫкә сибәр, аҡыллы, мөләйем, тауышында ла яратҡан еңгәбеҙҙекенә оҡшаш талғынлыҡ, нәзәкәтлек, яғымлылыҡ бар. Итәғәтле, тәртипле, егәрле ҡыҙ, бер юлы ике юғары уҡыу йортон тамамлап, районға белгес булып ҡайтты. Ата-әсәһе генә түгел, бөтә ауыл халҡы уға ҙур өмөт бағлай ине.\nЗифа һынлы, сөм ҡара күҙле, ҡарлуғастай ҡыйғас ҡашлы гүзәлкәйгә лайыҡлы тормош иптәше лә табылды. Кейәү егете уҡымышлы, тырыш, эшһөйәр заттан булып сыҡты. Ата-әсәһе төрлө яҡлап өлгөр, егәрле, матур килен эләгеүенә ҡыуанып, йәштәргә нисек ярҙам итергә белмәй өтәләнеп торҙо. Кеше ҡылған эше менән генә түгел, үҙен тотошо, холҡо, донъяны эскерһеҙ яратыуы менән дә тормошто биҙәй, балҡыта. Бәхетле йәштәр тирә-яҡтағылар өсөн затлы тормош биҙәгеләй тойола ине. Үҙ-ара яғымлы, сабыр мөғәмәлә һаҡлаған егет менән ҡыҙҙың бәхетле, мөхәббәтле киләсәгенә бер кем дә шикләнмәгәндер. Киреһенсә, улар донъяға пар аҡҡоштай бер-береһен өҙөлөп һөйөр өсөн генә яратылғандыр, тип һоҡланды күптәр.\nӘммә яҙмыш барыһын да көтөлмәгәнсә хәл итә лә ҡуя шул. Гөлсөм һөйгәне менән бергә бәхетле ғүмер итә алманы – йәштәр, татыу киләсәк юраған туғандарын шаҡ ҡатырып, никахтарын өҙҙө. Гөлсөмдөң үҙенә лә яратҡан йәре менән айырылыу еңел булмағандыр. Дәртләнеп яңы донъя көтә башлаған йәш ҡатынға иренең: “Һин минең өсөн шул хәтлем ҡәҙерле, Гөлсөм. Ләкин мин һине һеңлемде яратҡан кеүек кенә яратам. Былай артабан йәшәй алмайым, ғәфү ит”, – тип әйтеүе аяҙ көндө йәшен атҡандай тәьҫир итә.\nЯҙмыштың ғәҙелһеҙлеге менән килешә алмай, күҙ йәштәренә быуылып, нисә төндәр, айҙар, йылдар уҙғарғандыр сибәр ханым?! Уныһы беҙгә билдәле түгел.\nБәхеткә күрә, Гөлсөм яңынан ғаилә ҡорҙо. Аллаға шөкөр, бала ҡосоу бәхетенә иреште. Гөлсөмдө юлда осратҡан һайын, бала сағымдың иң күркәм хәтирәһе – алиһә йәнле еңгә күҙ алдыма баҫа. Ҡыҙының яҙмыш һынауын, йөрәк әрнеүен күңел күҙлеге аша үткәргәндә, атаһы тәүге ҡатынының уны айырған саҡта ниндәй ауыр тойғолар кисергәнен аңлағандыр, моғайын. Йөрәгендә мөхәббәт уты йөрөткән ҡатын-ҡыҙҙың рәнйеше ни хәтлем көслө һәм уның өсөн кемдер башҡа, мәҫәлән, ҡәҙерле балаң яуап бирер, тип уйлайһыңмы инде.\nӘйтерһең, нәҫел-ара мөнәсәбәттәр меңәрләгән еп менән бәйләнгән дә, берәүһенә генә хаҡһыҙ ҡағылыу ҙа, ваҡыт үтеү менән үҙен һиҙҙертеп, үткәндәргә байҡау яһата. Уйландыра, һыҙландыра йәки, киреһенсә, бәхет тойғоһо менән сорнай. Яҙмыш әҙәмдең һәр ҡылығына, аҙымына үҙе баһа ҡуйып бара.


Өфөлә Заһир Исмәғилевтың әҫәрҙәр йыйынтығының һигеҙенсе томы баҫылып сыҡты // Мәҙәниәт | новости башинформ.рф\nӨфөлә Заһир Исмәғилевтың әҫәрҙәр йыйынтығының һигеҙенсе томы баҫылып сыҡты\n16:30, 8 ноября 2016 Мәҙәниәт\nӨФӨ, 2016 йыл, 8 ноябрь. /«Башинформ» мәғлүмәт агентлығы, Ләйлә Аралбаева/.\nӨфөлә, «Китап» нәшриәтендә, күренекле башҡорт композиторы Заһир Исмәғилевтың әҫәрҙәр йыйынтығының һигеҙенсе томы баҫылып сыҡты. Уға Лев Степанов менән бергә ижад иткән «Сыңрау торна» балетының клавиры ингән. Ноталы баҫма композиторҙың тыуыуына 100 йыл тулыуға арналған юбилей тантаналары алдынан донъя күрҙе. Баҫманың тиражы — 300 дана.\n«Күп томлы йыйынтыҡ өсөн материалдарҙы уның ҡыҙы Ләйлә Исмәғилеванан алабыҙ, — тип хәбәр итте баҫмаларҙың айырым төрҙәре бүлеге етәксеһе Эльвира Хәйретдинова. — Баштан уҡ 16 том итеп баҫтырыу күҙалланғайны. Тәүге том 2005 йылда 1000 дана тираж менән донъя күрҙе».\nБеренсе томда «Салауат Юлаев», икенсеһендә — «Аҡмулла», өсөнсөһөндә — «Урал илселәре», дүртенсеһендә — «Шәүрә», бишенсеһендә — «Ҡаһым түрә», алтынсыһында — «Ағиҙел тулҡындары» опералары, етенсеһендә «Ҡоҙаса» музыкаль комедияһы баҫылған.\nТомдарҙы «Китап» нәшриәтенең фирма магазиндарында һатып алырға мөмкин, улар республика китапханаларында ла бар.\nТеги: юбилей,заһир исмәғилев,китап нәшриәте


2024 йылға тиклем Башҡортостанда дәүләт аппараты 25 процентҡа ҡыҫҡартыласаҡ - Bash.News\n2024 йылға тиклем Башҡортостанда дәүләт аппараты 25 процентҡа ҡыҫҡартыласаҡ\n2024 йылға тиклем Башҡортостанда дәүләт аппараты 25 процентҡа ҡыҫҡартыласаҡ https://bash.news/news/114910_2024_jyla_tiklem_bashortostanda_dlt_apparaty_25_procenta_yartylasa/?lang=bash\n28 ғин 2020, 23:39\nӘле идара итеүсе органдарҙа 5 меңдән ашыу кеше хеҙмәт итә. Уларҙың йөҙө быйыл уҡ эшенән ҡыҫҡартылған да инде. Ошо рәүешле республиканың дәүләт аппаратында эшләүселәрҙе йыл да 5 процентҡа ҡыҫҡартыу ҡарала.\nБыл һөҙөмтәле идара итеү һәм сығымдарҙы экономиялап башҡаларҙың хеҙмәт хаҡын арттырыу мөмкинлеге бирәсәк , тине республика хөкүмәте Премьер-министрының беренсе урынбаҫары Андрей Назаров киләһе дүрт йылға үҫеш йүнәлешен билдәләү кәңәшмәһендә.\nЭш һөҙөмтәлелеген арттырыу хеҙмәткәрҙәр һанын кәметеү менән генә сикләнмәй. Хөкүмәт 2024 йылға тиклем социаль-иҡтисади күрһәткестәр буйынса тәүге биш төбәк исемлегенә инмәксе. Эске тулайым продуктты 2 ярым триллион һумға еткереү мөмкинлеге лә бар. Ауыл хужалығында һөт һәм ит етештереү күләме буйынса икенсе урынға сығыу маҡсаты ҡуйылған. Ә торлаҡ йыл да 3 миллион 7 йөҙ мең квадрат метр төҙөлөргә тейеш.\nСоциаль өлкәлә лә маҡсаттар юғары. Демографияны яҡшыртыу, үлем кимәлен кәметеү, ә физик культура менән шөғөлләнеүселәр һанын 60 процентҡа еткереп сәләмәт төбәктәр исемлеген етәкләү. Иң мөһиме был бурыстарҙы тормошҡа ашырыу мөмкинлеге бар. Республиканың потенциалы ҙур тип һанай Андрей Назаров.\nАндрей Назаров, Башҡортостан хөкүмәте премьер-министрының беренсе урынбаҫары: “Башҡортостандың баһаланмаған потенциалы ҙур. Маҡсаттар амбициялы ,әммә тормошҡа ашырырлыҡ. Тәү сиратта инвестициялар күләмен йылына 650 миллиард һумға еткереү талап ителә. Әле ул 270 миллиард һум. Һөҙөмтәлә был күрһәткестәр демография яҡшырыуы, халыҡтың артыуы, реаль килемдең күтәрелеүенә килтерергә тейеш”.\nСит илдәрҙә йөрөп ҡайтҡан чиновниктар һөҙөмтә буйынса тулы отчет бирергә тейеш\n18:00, 17 фев\n1 апрелгә тиклем дәүләт хеҙмәткәрҙәре , бөтә депутаттар килем тураһында декларация тапшырырға тейеш\n21:38, 14 фев\n19:00, 07 фев


Рөстәм Хәмитов Башҡортостан Хөкүмәтенең 2011 йылдағы эшмәкәрлегенә отчет менән сығыш яһаны // Сәйәсәт | новости башинформ.рф\n12:00, 1 марта 2012 Сәйәсәт\nҮҙенең сығышында республика башлығы, Хөкүмәт эшмәкәрлеге тулыһынса граждандарҙың тормошон яҡшыртыуға йүнәлтелгән, тип билдәләне. Бөгөн Хөкүмәт алдында торған төп бурыстарҙың береһе — халыҡты эш менән тәьмин итеү мәсьәләһен хәл итеү. Республикала эшһеҙлек кимәле, үкенескә күрә, Рәсәй буйынса уртаса күрһәткестән юғары булып ҡала – унан 1,1 процентҡа ҡалыша.\nПрезидент әйтеүенсә, эшһеҙлек мәсьәләһен хәл итеү өсөн тәү сиратта мәшғүллек хеҙмәттәре эшмәкәрлегенең һөҙөмтәлелеген күтәрергә кәрәк. Әлегә эш биреүселәрҙең барыһы ла үҙҙәрендә булған вакансиялар тураһында мәғлүмәт бирмәй. Һөҙөмтәлә, был ойошмаларҙа эшләй алырлыҡ кешеләр эшкә урынлаша алмай, ә эш менән тәьмин итеүселәрҙең иһә кәрәкле эшселәре юҡ. Эшһеҙлек проблемаһын хәл итеүгә, Рөстәм Хәмитов һүҙҙәренсә, әле республикала тормошҡа ашырыла башлаған «Стартҡа хоҡуҡ» проекты ла ярҙам итә ала.\nӘммә эшһеҙлекте дөйөм алғанда иҡтисадты үҫтереү ярҙамында ғына тулыһынса бөтөрөргә мөмкин. Хөкүмәттең бөгөнгө эшмәкәрлеге тап ошоға йүнәлтелгән дә инде.\nРөстәм Хәмитовтың билдәләүенсә, 2011 йылда республика, ниһайәт, иҡтисади көрсөк эҙемтәләрен йырып сығыуға өлгәште. Республиканың эске тулайым продукты бер йылда 10 процентҡа тиерлек артҡан — был Рәсәй Федерацияһындағы иң яҡшы күрһәткестәрҙең береһе. Был күрһәткес буйынса беҙ триллион һумға яҡынлаштыҡ – республиканың эске тулайым продукты 980 миллиард һум тәшкил итә.\nТөбәк башлығы һүҙҙәренсә, республикала закондар сығарыу базаһы ла һиҙелерлек камиллаштырылған, был да һәр төрлө инвестицион проекттарҙы тормошҡа ашырыуға булышлыҡ итә. Проекттарҙың күбеһе граждандарға 2011 йылда тәҡдим ителгән. Бөгөн республика территорияһында 40-ҡа яҡын инвестпроект тормошҡа ашырыла. Президент Октябрьский ҡалаһында, Хәйбулла районында һәм тағы бер нисә биләмәлә тормошҡа ашырылған проекттар тураһында һөйләне. Йәнә республика 2011 йылда «Сибур», «Транснефть», Магнитогорск металлургия комбинаты кеүек эре сәнәғәт компаниялары менән хеҙмәттәшлек итеү тураһында мөһим килешеүҙәр төҙөүгә өлгәшкән. Белоруссия, Литва, Германия һәм башҡа илдәр менән хеҙмәттәшлек әүҙемләшкән. Әммә, Рөстәм Хәмитовтың билдәләүенсә, йән башына инвестициялар күләме буйынса беҙ Рәсәй буйынса уртаса күрһәткестән ике тапҡырға тиерлек ҡалышабыҙ.\nТеги: бр дәүләт йыйылышында, бр президенты


Беҙ- шайморатовсы исемен аҡлаясаҡбыҙ! - БРГИ1\nБыйыл Башҡортостан Башлығы Радий Фәрит улының тырышлығы менән, күп йылдар дауамында хәл ителмәгән республика халҡының легендар комдивы, генерал Миңлеғәли Шайморатовҡа Герой исемен биреү тураһындағы мөрәжәғәте, бойомға ашты. Рәсәй Федерацияһы Президенты Указына ярашлы, Миңлеғәли Минһаж улы Шайморатовҡа үлгәндән һуң Рәсәй Геройы маҡтаулы исеме бирелде.\nОшо айҡанлы республикабыҙҙың өс уҡыу йортонда – Рәми Ғарипов исемендәге 1-се Башҡорт республика гимназия-интернатында, баш ҡалабыҙҙың 44-се һәм 162-се полилингваль киң профилле мәктәптәрендә – Рәсәй Геройы, генерал-майор Миңлеғәли Шайморатов исемендәге кластар төҙөлдө. Әйтергә кәрәк, был йүнәлештә кластар республика Башлығы Радий Хабиров башланғысы менән барлыҡҡа килде.\n8 октябрҙә, Республика көнө байрамы алдынан, юғарыла һанап кителгән белем усаҡтарының 7-се класс уҡыусыларына “Шайморатовсы” исемен биреү тантанаһы уҙҙы. Тантананы йөмһүриәтебеҙ Башлығы Радий Хабиров асты. Радий Фәрит улы телмәрендә Башҡорт кавалерия дивизияһының Бөйөк Ватан һуғышында күрһәткән ҡаһарманлығының баһалап бөткөһөҙ булыуын билдәләп, һуғышта ҡатнашҡан барлыҡ хәрби подразделениелар араһында ошо дивизия илебеҙгә 78 Советтар Союзы Геройы, Дан орденының биш тулы кавалерын биреүен әйтте.\nБеҙ милли геройыбыҙ менән ғорурланабыҙ. Беҙҙең өсөн генерал Шайморатов Ватаныбыҙҙы һөйөүҙә һәм уны һаҡлауҙа ысын өлгө булып тора. Ҡәҙерле балалар, мәктәп уҡыусылары араһында һеҙ беренселәрҙән шайморатовсылар булаһығыҙ. Һәм ышанығыҙ, был бик почетлы һәм яуаплы. Һеҙҙең иңдәрегеҙгә данлыҡлы комдив иҫтәләгенә лайыҡлы, тыуған Башҡортостандың һәм Рәсәйҙең ысын илһөйәрҙәре булыу яуаплылығы ята. Һеҙ хөрмәт һәм ғорурлыҡ менән шайморатовсы символикалы форманы кейеп йөрөүегеҙгә ныҡлы ышанам. Комдивтың “Салауат тоҡомо сигенә белмәй” тигән девизины тоғро ҡалығыҙ, быны көндәлек эштәрегеҙ менән иҫбатлағыҙ, һынауҙарҙан һәм ауырлыҡтарҙан ҡурҡмағыҙ һәм алдығыҙға ҡуйған маҡсатҡа ҡыйыу барығыҙ. Һеҙҙе мин ысын күңелдән тормошоғоҙҙағы иҫтәлекле ваҡиға менән ҡотлайым һәм киләсәктә юғары бейеклектәргә етеүегеҙҙе, беҙҙе уңыштарығыҙ менән шатландырыуығыҙҙы теләйем, – тине Радий Хабиров.\nЙәш шайморатовсылар “Шайморатовсы” исемен лайыҡлы йөрөтөргә, Башҡортостанға һәм Рәсәйгә тоғро булырға, Тыуған ил өсөн һәләк булыусылар исеменә тап төшөрмәҫкә, тыуған еребеҙҙең тоғро улдары булырға, төплө белем алырға, илебеҙгә намыҫлы хеҙмәт итергә, һәр ваҡытта “Салауат тоҡомо сигенә белмәй!” шайморатовсы девизына тоғро булырға ант итте.\nБыл сараға уҡыусыларҙың ата-әсәләре лә килде. Балаларының шайморатовсы исеменә ант биреүен берсә ҡыуанып, берсә ғорурланып тыңланы улар.\nРыҫҡолов Линарҙың әсәһе Резида Фәрит ҡыҙы Әбйәлил районынан килгән. “Гимназия-интернат егеттәре үҙҙәрен ҡыйыу тотоп, “Шайморатовсы” исеменә антты ғорур һөйләне. Уҡыусыларҙың тауыштары көр, үҙҙәрен олпат егет булараҡ күрһәтте. Бында тәрбиә эшенең юғары кимәлдә ҡуйылғаны күренә”, – тип һөйләне Әбйәлил районы хакимиәтенең әйҙәүсе белгесе Резида Саниева.\nБөгөнгө тантанан алған тәьҫораттары менән БР-ның Стратегик тикшеренеүҙәр институты хеҙмәткәре Расих Батыр улы Зәйтүнов бүлеште. Уның улы Азамат шайморатовсы класында староста вазифаһын биләй.\nМинең өсөн тантанала ҡатнашыу ҙур мәртәбә өҫтәй. Улым ҡыҫҡы ғына ваҡыт эсендә үҫеп киткән һымаҡ тойолдо. Гимназия уҡыусыларының антын тулҡынланып, ғорурланып тыңланым, хатта күҙҙәргә йәш тулды. Балаларыбыҙҙы әҙерләгән директорыбыҙ Илнур Рифат улы Сәлиховҡа, уҡытыусыбыҙ Римма Мирсәйет ҡыҙы Тимербулатоваға, тәрбиәсебеҙ Рим Муллағәли улы Ғәббәсовҡа рәхмәт һүҙҙәрен еткерәм. Саранан киләсәккә ҙур пландар менән ҡайттым”, – тип яҙып ебәргән Рәсих Зәйтүнов.\nЛәйсән Ихсан ҡыҙы Әмекәсова (йәш шайморатовсы Уйылдандың әсәһе) класс чатына ошондай һүҙҙәр яҙып ебәргән: “Хәйерле көн! Бөгөнгө ошо сарала ҡатнашыуыма бик шатмын. Беренсенән, балаларҙы шул тиклем һағынабыҙ, икенсенән, класс етксеһе, тәрбиәсе менән осрашып һөйләштек. Уларҙы улдарыбыҙҙы өйөрөп, үҙ бәпестәре кеүек хәстәрләп кенә йөрөтөүенә ҡыуанып бөтә алмайым. Тантанаға килгәндә, юғары кимәлдә уҙҙы. Егеттәргә һоҡланып, шатланып, ғорурланып ултырҙым. Балалар ҙа шул тиклем ғорур баҫып торҙо. Үҙ күҙебеҙ менән уларҙың ҡыйыу итеп сафта үтеүен күрҙек, залды яңғыратып ант биреүен ишеттек. Уларға беҙ ҙур өмөттәр бағлайбыҙ!”\nТағы бер әсәйҙең уйына килгән һүҙҙәрҙе яҙып үтмәй булмай. “Хәйерле көн! Миңә сара бик оҡшаны. Шундай тулҡынландырғыс мәлдәр булды, хатта күҙҙәргә йәш тулды. Сараны бик матур ойошторғандар. Тантана ваҡытында башҡа төрлө яҡты уйҙар килде, күңелдә йылы тойғолар уятнды: патриотизм, һоҡланыу, ғорурлыҡ! Биргән анттарына тоғро ҡалып, тырышып уҡып, илебеҙ өсөн кәрәкле, файҙалы һәм билдәле кешеләр булып үҫһендәр!” – тип яҙған “Әбйәлил махсус комплекслы хеҙмәтләндереү” унитар предприятиеһының кадрҙар бүлеге белгесе Сәбилә Фәнил ҡыҙы Зәйнуллина.\nБөгөнгө сара миңә шул ҡәҙәр оҡшаны, тип яҙа Салауат районы Ишембай мәктәбе уҡытыусыһы Гөлгенә Мансурйән ҡыҙы Ғазакова. “Балаларҙың баштарын юғары тотоп, ҡорур баҫып тороуы үҙе бер тантана. Рәсүл улымдың шундай тарихи ваҡиғаның бер тамсыһы булыуына бик ҡыуанам һәм ғорурланам. Егеттәр биргән анттарына тоғро ҡалырына ышанам. Киләсәктә һәр ҡайһыһына, тормош ауырлыҡтарына бирешмәй, йәмғиәтебеҙҙә үҙ урынын табып ҙур кеше булыуҙарын теләйем. Аҡ юл һеҙгә, егеттәр!” – тигән теләктәрен еткерҙе ул.\nТантананан һуң хәҙер инде йәш шайморатовсылар Башҡортостан Республикаһы милли музейға юлланды. Улар өсөн экскурсия ойошторолдо. Бында уҡыусылар Рәсәй Геройы, генерал-майор Миңлеғәли Шайморатовҡа арналған бүлектә булып, билдәле шәхестең тормош юлы, уның хәрби хеҙмәте менән танышты. Уҡыусыларға был тантананың иҫтәлеге итеп бүләккә генерал Шайморатов тураһындағы китап тапшырҙылар.\nРеспубликабыҙҙа Шайморатовсылар рәтенә ҡабул итеү эше башланды. Ә бөгөнгө йәш шайморатовсылар тарихи ваҡиғаның беренсе битен асты. Улар был итте асыусы ғына булып ҡалмайынса, киләһе йылдарҙа фиҙаҡәр хеҙмәте менән уны дауам итеүсе лә булырҙар.\nРим Ғәббәсов, БР-ҙың мәғариф алдынғыһы, Р.Ғарипов исемендәге Башҡорт республика гимназия-интернатының шайморатовсы класы тәрбиәсеһе.


Рабочая прогамма по башкирскому (государственному) языку\nИнфоурок › Другое › Рабочие программы › Рабочая программа по башкирскому (государственному) языку\nРуководитель ШМО: от 22.08.2015 г А.Л.Неустроев\n____________ Приказ № 163 - а\n- Регионального базисного учебного плана для образовательных организаций Республики Башкортостан на 2015-2016 учебный год\n-программы, утвержденной Министерство Образования Республики Башкортостан по башкирскому языку и литературе для русскоязычных учащихся I – XI классов школ с русским языком обучения и учебника для русскоязычных школ «Башкирский язык», составители программы:\nТулумбаев Х.А. Давлетшина М.С. Ижевск- 2008г.\nДыуан районы Мәсәғүт лицейының 8 –се класы өсөн башҡорт( дәүләт) теленән эш программаһы. Башҡортостан Республикаһы Мәғариф министрлығы тарафынан раҫланған «Башҡорт теленән программа» (Уҡытыу рус телендә алып барылған мәктәптәрҙең I-XI кластары өсөн) нигеҙендә төҙөлдө. Төҙөүселәре Толомбаев Х. А., Дәүләтшина М.С., Ғәбитова З. М., Усманова М.Ғ. - Ижевск: КнигоГрад, 2008 й.\nДәреслек: Усманова М.Ғ.,Ғәбитова З.М. Башҡорт теле: Уҡытыу рус телендә алып барылған мәктәптәрҙең 8-се класы уҡыусылары өсөн дәреслек.- Өфө: Китап, 2008.\nРегиональ базис уҡыу планы буйынса йылына 70 сәғәт бирелгән\n(аҙнаһына 2 сәғәт), Мәсәғүт лицейының уҡыу планы буйынса ла 70\nсәғәт бүленгән (аҙнаға 2 сәғәт).\nБашҡорт (дәүләт) теленән эш программаһы дөйөм бер документты тәшкил итә һәм биш бүлектән тора: аңлатма;уҡытыу предметына дөйөм характеристика; предмет йөкмәткеһе;белем кимәленә талаптар; календар-тематик план.\nУҡытыу предметына дөйөм характеристика\nБашҡортостан президентының 1999 йылдың 15 февралендәге Указы менән башҡорт теле республикабыҙҙа, урыҫ теле менән бер рәттән, дәүләт теле итеп раҫланды. Ошо Указға ярашлы һәм Башҡортостан Республикаһының «Мәғариф тураһында» Законы нигеҙендә республика мәктәптәрендә уҡытыу һәм тәрбиә биреү Концепцияһы тѳҙѳлдѳ. Унда милли мәктәптәрҙә туған телдәрҙе уҡытыуҙың, айырым алғанда, башҡорт телен уҡытыуҙың мѳһим проблемалары, бурыстары һәм юлдары билдәләнде.\nКонцепцияла былай әйтелә: «Ҡайһы ғына проблеманы алма: уҡытыусылыр әҙерләүме, программалар һәм дәреслектәр яҙыумы, милли башҡорт мәктәбендә йәки башҡорт булмаған мәктәптәрҙә балаларға телде ѳйрәтеүме – барыһын да хәл итеү ѳсѳн башҡорттарҙың тел йәһәтенән ѳс тѳркѳмгә бүленеүен иҫәпкә алырға кәрәк». Былар түбәндәгеләр:\n1. Башҡорт мѳхитендә тыуып үҫкән һәм башҡорт мәктәбендә әсә телендә уҡыған балалар.\n2. Башҡорт мѳхитендә үҫмәгән, урыҫ һәм башҡа телдә эшләүсе мәктәптәрҙә белем алған, башҡорт телен предмет булараҡ ѳйрәнгән балалар.\n3. Башҡорт телен белмәгән һәм башҡа милләт балалары. Улар урыҫ мәктәптәрендә белем алалар, башҡорт телен предмет булараҡ, практик күҙлектән сығып ѳйрәнәләр.\nЫсынлап та, һәр тѳркѳмдә балаларға башҡорт телен уҡытыуҙың маҡсаты ла, бурыстары ла, методикаһы ла ныҡ айырыла. Бындай мәктәптәрҙә ҡулланыла торған программалар һәм дәреслектәр ҙә үҙенсәлекле. Тәҡдим ителә торған был программа Концепцияла күрһәтелгән икенсе һәм ѳсѳнсѳ тѳркѳм балаларына, йәғни уҡытыу урыҫ телендә (һәм башҡа телдәрҙә) барған мәктәптәрҙә белем алыусы балаларға тәғәйенләнә.\nБындай мәктәптәрҙә башҡорт теленә ѳйрәтеүҙе түбәндәге принциптарға нигеҙләнеп атҡарырға кәңәш ителә:\n1. Башҡорт телендә башҡорт менталитеты сағылышын күрһәтеү.\n2. Башҡорт теле – балаларҙы башҡорт донъяһына алып инеү, уларҙың тарихи асылына ҡайтарыу асҡысы.\n3. Башҡорт телен баланың туған теленә таянып ѳйрәнеү.\n4. Башҡорт телен тик телмәр ѳсѳн, аралашыу ѳсѳн фәҡәт практик маҡсаттарҙан сығып ѳйрәнеү.\n5-7-се кластарҙа алған белемдәр тулыландырыла. Темалар буйынса яҙыусылар, шағирҙар ижады менән таныштырыу, яңы текстар уҡыу, диалог һәм монолог ярҙамында бәйләнешле һөйләм төҙөү дауам итә.\nМәктәпкә барабыҙ.Башҡорт теленең үҙенсәлекле өндәре.\nКөҙгө эштәр һәм көҙгө күренештәр. Һөйләмдә тиң киҫәктәр.\nӨфө - Башҡортостандың баш ҡалаһы.Исемдәрҙеңяһалыу юлдары.\nХеҙмәт төбө – хөрмәт.Ябай һөйләм.\nҠыш дауам итә.Йыйнаҡ һөйләмдәр.\nСалауат Юлаев – халҡыбыҙҙың милли батыры.Һөйләмдең эйәрсән киҫәктәре.\nЙәмле яҙ, һағындыҡ һине! Тултырыусылар.\nБеҙ йондоҙҙар булып ҡайтырбыҙ. Хәлдәр.\nАй Уралым, Уралым.Һүҙбәйләнештәр.\nМәктәпкә барабыҙ (9 сәғәт).\nХеҙмәт төбө - хөрмәт ( 10 сәғәт )\nҠыш дауам итә ( 12 сәғәт )\nЙәмле яҙ, һағындыҡ һине! (3 сәғәт )\nБеҙ йондоҙҙар булып ҡайтырбыҙ ( 6 сәғәт )\nАй Уралым, Уралым...( 5 сәғәт )\nБашҡортостан, уның үткәне, бөгөнгөһө хаҡында әңгәмә үткәреү. Республикабыҙҙың күренекле урындары менән таныштырыу. Йәйге тәбиғәтте күҙәтеү, ололарҙың һәм балаларҙың йәйге эштәре тураһында диолог һәм монологтар төҙөү. 8- се класта үтелгәндәрҙе ҡабатлау\n8-се класс өсөн телмәр күнекмәләре:\n80 - 85 һүҙ күләмендә диктант яҙыу; 55-60 һүҙ изложение һәм 65-70 һүҙ инша яҙа белеү; ҡотлау хаты (открытка) яҙа белеү.\nБашҡортостан, уның үткәне, бөгөнгөһө хаҡында әңгәмә үткәреү. Республикабыҙҙың күренекле урындары менән таныштырыу. Йәйге тәбиғәтте күҙәтеү, ололарҙың һәм балаларҙың йәйге эштәре тураһында диалог һәм монологтар төҙөү. 8 - се класта үтелгәндәрҙе ҡабатлау.\nПрограмма материалының үҙләштереү кимәле уҡыусыларҙың дәрестәрҙә телдән биргән яуаптарына һәм яҙма эштәренә ҡарап баһалана. Бының өсөн башҡорт теленән 8- се класта контроль эштәр, яҙма эштәр үткәрелә.\nУсманова М.Г., Габитова З.М. Башҡорт теленән диктанттар һәм изложениелар йыйынтығы: 5-11 класс уҡытыусылары өсөн ҡулланма.-Өфө: Китап,2002.\nҒәбитова З.М. Уҡытыу рус телендә алып барған мәктәптәрҙең 7- 8- се кластары өсөн “Башҡорт теле” дәреслегенә методик күрһәтмәләр. - Өфө:Китап, 2006.\nСаяхова Л.Г., Усманова М.Г. Башкирско- русский и русско башкирский учебный словарь с грамматическим приложением.- СПб.6БХВ.- Петербург 2005.\nХисаметдинова Ф.Г.,Муратова Р.Т. русско –башкирский, башкирско- русский словарь- Уфа: ”Маленький гений Башкортостана”, учебно методический центр”Эдвис”, 2010.\nУраҡсин З.Ғ.Башҡорт теленең фразеологик һүҙлеге.-яңыртылған, 2 -се баҫма.- Өфө: Китап, 2006.\nӘбсәләмов З.З., Хажин В.И. Башҡортса- русса грамматик- орфографик һүҙлек: Рус мәктәбендә уҡыусы башҡорт балалары өсөн ҡулланма.-Өфө: БКН,1993.\nӘхмәтов М.Х. Омонимдар (аҙаш һүҙҙәр) һүҙлеге.- Өфө:Китап, 2005.\n8 б класы өсөн башҡорт теленән календарь – тематик план\nЙылына 70 сәғәт\nАҙнаһына 2 сәғәт\nI сирек – 17 сәғәт\nБашҡорт теленең үҙенсәлекле өндәре. Һаумы, мәктәп!\nБашҡорт телендә һуҙынҡы өндәр.\nК. Кинйәбулатованың “Мәктәпкә барабыҙ”.\nЯңғырау һәм һаңғырау тартынҡылар. Туған телем–иркә гөлөм.\nҺүҙ һәм һүҙбәйләнеш. Беҙҙең мәктәп.\nҺөйләм. Р. Ниғмәтуллин. “Тырышлыҡ”. Һөйләмдә һүҙҙәр тәртибе. В. Ғәскәрова. “Яратҡан һөнәрем”.\nХаталар өҫтөндә эш.Һөйләмдә эйә менән хәбәрҙең роле. Б.Рафиҡов.“Илем, Башҡортостаным”.\nЭйәрсән киҫәктәр. С.Ғәбиҙуллин. “Йәшлек дуҫым”.\nҺөйләмдә тиң киҫәктәр Башҡорт халыҡ әкиәте. “Зирәк ҡуян”.\nӘйтелеү маҡсаты буйынса һөйләм төрҙәре .Ф. Ғөбәйҙуллина. “Көҙ”.\nХәбәр һөйләмдәр. Көҙгө тәбиғәт.\nИнша “Көҙгө эштәр”.\nҺорау һөйләмдәр Өндәү һөйләмдәр. Т. Мөхәмәтҡолов. “Ҡыйыулыҡ”.\nЛогик баҫым. Көҙгө муллыҡ.\nИсем. Яңғыҙлыҡ һәм уртаҡлыҡ исемдәр А.Игебаев. “Тәмленең дә тәмлеһе”.\nҺөйләм төрҙәрен ҡабатлап контроль диктант.\nII сирек – 16 сәғәт\nИсемдәрҙең яһалыу юлдары. Ҡоштар тормошо.\nИсемдәрҙең килеш менән үҙгәреше Ә.Әхмәт- Хужаның “Ҡояш”шиғыры.\nҺүҙлек менән эш.Башҡорт теленә тәржемә.\nҠылым. Өфө- баш ҡалам.\nЯбай һәм ҡушма ҡылымдар. Өфө урамдары буйлап.\nҮҙ аллы һәм ярҙамсы ҡылымдар. Н. Дәүлинең “Өфө ни өсөн матур?”шиғыры.\nҠылымдарҙың зат, һан менән үҙгәреше Ҡ. Даян. “Матур Өфө ҡалаһы”.\nҠылымдарҙың заманы. Д.Әхиәрованың “Орджоникидзе районы”әҫ.\nҠылым һөйкәлештәре Й. Солтановтың «Өфө-беҙҙең баш ҡалабыҙ”тексы.\nИнша. “Өфөм- баш ҡалам”\nХаталар өҫтөндә эш. Л.Әхмәтҡужинаның “Башҡорт лимондары”әҫ.\nЯбай һөйләм. Хеҙмәт төбө-хөрмәт.\nҺөйләмдең баш киҫәктәре Ата-әсәйемдең һөнәре.\nҠылым темаһын йомғаҡлап контроль диктант\nХаталар өҫтөндә эш. Ябай һөйләмде ҡабатлау.\nIII сирек – 20 сәғәт\nЭйә. Уның һөйләмдә бирелеше. Башҡорттар әрме хеҙмәтендә.\nЭйә. Уның һөйләмдә бирелеше Ә.Насировтың “Көслө сабаҡ”тексы.\nХәбәр. Башҡорт халыҡ әкиәте. Алданған бүре”.\nХәбәрҙең һөйләмдә бирелеше А.Плешаковтың “Хайуандар нисек яраҡлашҡан?”әҫәре.\nЮҡлыҡ, булмағанлыҡ төшөнсәләре Минең яратҡан һөнәрем.\nҺөйләмдә һүҙҙәр тәртибе. Ә.Атнабаевтың “Ҡара икмәк” шиғыры .\nҺөйләмдә эйә менән хәбәрҙең бирелеше. Ҡыш килде.\nҠышҡы тәбиғәт. Эйә менән хәбәр араһында һыҙыҡ .\nЭйә менән хәбәр араһында һыҙыҡ Ҡышҡы эштәр һәм хәстәрлектәр .\nЙыйнаҡ һөйләмдәр.Ҡышҡы байрамдар.\nЭйә менән хәбәрҙең ярашыуы. Ғ. Рамазановтың “Яңы йыл менән”шиғыры.\nИнша. “Ҡышҡы тәбиғәт”\nРаҫлаусы һөйләмдәр. С.Әлибаевтың “Ҡышҡы урман”хикәйәһе.\nИнҡар итеүсе һөйләмдәр Ҡышҡы уйындар.\nИнтонация буйынса һөйләм төрҙәре Н. Нәжмиҙең“Ҡыш”шиғыры.\nҺөйләмдең баш киҫәктәре. Е.Кучеровтың “Бураны ла, тамсыһы ла булыр”әҫәре.\nҺөйләмдең эйәрсән киҫәктәре С. Юлаев - халҡыбыҙҙың милли батыры.\nҺөйләмдең төрҙәрен ҡабатлап контроль диктант\nХаталар өҫтөндә эш.Йомғаҡлау дәресе.\nҺөйләмдең эйәрсән киҫәктәре С. Юлаев-шағир. “Тыуған илем” шиғыры.\nIV сирек – 17 сәғәт\nАныҡлаусы. Уның һөйләмдәге роле Палдискиҙа Салауат музейы.\nАныҡлаусыларҙың һөйләмдәге роле .Халыҡ батыры – Салауат Юлаев рәссамдар ижадында.\nИзложение. “Салауат һәйкәле”\nХаталар өҫтөндә эш Яҙғы тәбиғәт. Тултырыусы.\nТултырыусыларҙың һөйләмдәге роле. Яҙғы байрамдар.\nБилдәле тура тултырыусылар. К.Кинйәбулатова. “Йырлай-йырлай еңеү яуланыҡ”.\n«Яҙ” темаһына инша .\nХаталар өҫтөндә эш.Билдәһеҙ тура тултырыусылар. Тәүге косманавт.\nСитләтелгән тултырыусы Р.Ниғмәтиҙең “Ватан”шиғыры.\nҺөйләмдең эйәрсән киҫәктәре С.Әлибаевтың “Сәскәле ай”әҫәре.\nХәл төрҙәре .Александр Матросов - Шакирйән Мөхәмәтйәнов.\nҺүҙбәйләнеш Уралым – тыуған төйәгем.\nХәлдәр темаһын ҡабатлап, контроль диктант.\nИсем.М.Кәримдең “Тыуған ил тураһында уйланыу”әҫәре.\nҺөйләм. Интонация буйынса һөйләм төрҙәре И.Хужиндың “Тыуған ерем биҙәктәре” әҫәре\nНомер материала: ДВ-194827


Иҫәпләү ҡоролмалары ла хәҙер “аҡыллы”\n7 Сентябрь 2019, 15:36\n“Торлаҡ һәм ҡала мөхите” милли проекты сиктәрендә илебеҙҙә коммуналь ресурстарҙы ҡулланыуҙы иҫәпләү системаһы яйлап автоматлаштырыласаҡ. Бындай ысул шәхси һәм дөйөм йорттарҙың иҫәпләү ҡоролмаларының күрһәткестәрен ысынбарлыҡта теркәргә, ресурстар менән тәьмин итеүҙең сифатын асыҡларға ярҙам итә.\n“Торлаҡ һәм ҡала мөхите” милли проекты сиктәрендә илебеҙҙә коммуналь ресурстарҙы ҡулланыуҙы иҫәпләү системаһы яйлап автоматлаштырыласаҡ. Бындай ысул шәхси һәм дөйөм йорттарҙың иҫәпләү ҡоролмаларының күрһәткестәрен ысынбарлыҡта теркәргә, ресурстар менән тәьмин итеүҙең сифатын асыҡларға ярҙам итә. Белешмәләрҙе дистанцион биреү хужалыҡ хеҙмәткәрҙәренең эшен күпкә еңеләйтә. Уларға хәҙер дөйөм йорттарҙың иҫәпләү приборҙарын ҡарайым тип ай һайын йөҙәрләгән подвал һәм подъездарҙы үтергә, йорттарҙа йәшәүселәрҙең белешмәләр\nтапшырыуын зарығып көтөргә кәрәкмәй. Дөйөм алғанда, коммуналь хеҙмәттәр хаҡын иҫәпләү процедураһы хеҙмәтләнде-реүселәр, ҡулланыусылар өсөн дә уңайлы.\nСибай ҡалаһының “Мәғлүмәт иҫәп-касса үҙәге” яуаплылығы сикләнгән йәмғиәтенең идарасы компанияһы бынан йыл ярым элек йылылыҡ, күп ҡатлы йорттарҙың эҫе һәм һыуыҡ һыу күрһәткестәрен дистанцион алыуға яйлап күсеү буйынса аныҡ эштәр башланы. Башта дөйөм иҫәпләү ҡоролмаларын яңырттылар. Заманса приборҙарға махсус модем ҡуйыла—ҡоролма белешмәләрҙе һанай һәм бөтә мәғлүмәтте база станцияһына ебәрә. Унан инде белешмәләр ойошманың белгестәре эшләгән серверға йүнәлтелә. Был рәүешле белешмәләр генә бирелеп ҡалмай. Һыу торбалары тишелеү, коммуналь ресурстарҙың параметрҙары кәмеү кеүек етешһеҙлектәрҙе асыҡлап, тиҙ арала уның эҙемтәләрен бөтөрөргә ярҙам итә. Әйткәндәй, иҫәпләү приборының эшмәкәрлегенә ҡыҫылыу, уны асырға маташыу, магнит ҡуйыу осрағы булһа, система шундуҡ был хаҡта белгертә.\nӘлеге көндә “Мәғлүмәт иҫәп-касса үҙәге”йәмғиәтенә ҡараған йорттарға 134 йылылыҡты һәм эҫе һыуҙы, 48 һыуыҡ һыуҙы дистанцион иҫәпләүсе дөйөм прибор ҡуйылған. Ҡалала йәмғеһе 3 база станцияһы булдырылған, улар мо-демдарҙан сигнал ҡабул итә. Тиҙҙән тағы бер станция сафҡа инәсәк.\nИдарасы компания хеҙмәткәрҙәре билдәләүенсә, яңыса иҫәпләү прибор-ҙары ҡуйылғаны бирле эштәре күпкә ябайлаштырылған. Һәр йорттоң иҫәпләү приборҙары буйынса статистика алып барыла, архив белешмәләре базала бер йылға яҡын һаҡлана. Белешмәләр элекке кеүек айына бер тапҡыр түгел, автоматик рәүештә көн дә бирелеп бара. Мәғлүмәт алыу өсөн махсус пароль индерелә, шул уҡ ваҡытта хәүефһеҙлек кимәле бик юғары, күрһәткестәрҙе үҙгәртеү мөмкин түгел.\n2019 йыл аҙағына ҡәҙәр белгестәр күп ҡатлы йорттарға тағы 60 ҡоролма ҡуйырға иҫәп тота. Киләсәктә шәхси йорттарҙың иҫәпләү приборҙарын да яңы системаға тоташтырыу күҙаллана. Ул ваҡытта милек хужаларына иҫәпләү приборҙары күрһәткестәрен ай һайын яҙып ебәреү бөтөнләй кәрәкмәйәсәк.


“ҺӘНӘК”тең һарғаймаҫ биттәренән\nРиф МИФТАХОВ (Сатирих хикәйә) Бикмәт, гәзитен ситкә ҡуйҙы ла, ҡатыны яғына боролоп ятты.Вәсиләһен ҡосаҡлап алғас, тегеһе уҡыған китабын ҡулдарынан ысҡындырмай ғына:– Бикмәт хикмәт башларға уйлай инде әллә? – тип йылмайҙы.\n– Уҡы, уҡы, йоҡлағаныңды һиҙмәй ҙә ҡалырһың, хикмәтең дә онотолор.\n– Беҙҙеке онотолмаҫ та ул, бисәкәй, – тине Бикмәт, етди һүҙ башларға теләгәнен һиҙҙереп.\n– Ә кемдеке онотола?\n– Бына, иғландар уҡып ята торғас, Морат иҫкә килеп төштө. Ҡатынының мәрхүм булыуына ике йылдан артып китте, бер үҙе, бахыр, яфаланып сыға. Хикмәтен, бәлки, табалыр ҙа ул, тик башҡаһы ла бар бит әле: тамаҡ та туйҙыр, кер ҙә йыу тигәндәй…\n– Шунан, керен барып йыуышайыммы?\n– Бүлдермә, тыңлап бөт башта. Анау, һинең әхирәтең Нурия менән таныштырғанда? Иренән әллә ҡасан айырылған, балаһы юҡ…\n– Ут менән һыуҙы ҡауыштырып буламы ни. Уларҙың характерҙары ғына түгел, тормошҡа ҡараштары ла, зауыҡтары ла бөтөнләй тап килмәй. Ғөмүмән, бындай нәмәң менән баш ҡатырма, йәме. Бер тапҡыр ауыҙҙар беште бит инде. Оноттоңмо ни Ғәтиәт менән Ғәтиәне? Ҡылыҡтары ғына түгел, хатта исемдәренә тиклем оҡшашҡан, тип димләнек, осраштырҙыҡ, туй яһаштыҡ. Өс ай бергә тора алманылар. Ит изгелек – көт яуызлыҡ, хәҙер икеһе лә беҙҙе дошман күреп йөрөй.\n– Беҙ бары яҡшылыҡ эшләргә теләнек. Аҡылдары булһа, бер аңларҙар әле… Ә беҙ, уларҙы, үҙҙәре лә һиҙмәҫтән, осраҡлы ғына осраштырабыҙ ҙа ҡуябыҙ. Йәнәһе, беҙ бер нәмә лә уйламаныҡ, планлаштырманыҡ.\n– Һиҙмәҫтәр инде, бигерәк тә ҡатын-ҡыҙ… Беҙ ҙә, улар ҙа үтә йәштәр түгел, уйлаһаҡ, әйтәбеҙ ҙә ҡуябыҙ инде.\nБыл һүҙҙәрҙе ишетеүгә Бикмәт:\n– Бөтә хикмәтте һин генә ойоштора алаһың, – тип, Вәсиләһенә тағы лы нығыраҡ һыйынды.\nБикмәт менән Вәсиләнең ҡунаҡтары ваҡытында йыйылды. Әйтеүсеһе генә булһын, хәҙер кеше саҡырған йортҡа тып итеп килеп етә. Һыйланып ҡайталар ҙа, ҡунаҡ ашы – ҡара ҡаршы, тигән мәҡәлде бик һирәктәре генә иҫкә төшөрә. Хатта ҡайһы береһе асыҡтан-асыҡ, мин ҡунаҡ саҡырырға яратмайым, йөрөргә генә яратам, тип һалдыра. Әйтерһең, башҡалар киреһен эшләргә йән атып тора.\nБикмәт менән Вәсилә был хәлгә күнеп бөткәндәр. Сәбәбен табып, үҙҙәре саҡырырға тырышалар…\nИке-өс рюмкә күтәреп алғас, ҡунаҡтар йәнләнә лә башланы. Һәр кем берәй ҡыҙыҡлы хәл, мәҙәк һөйләргә тырышты. Бына бер саҡ Морат та үҙе үлеп яратҡан футбол тураһында һүҙ башлап ебәрҙе. «Спартак» командаһындағы ҡайһы бер уйынсыларҙы ғына маҡтап телгә алды ла, Рәсәйҙәге бүтән футболсыларҙың тетмәләрен тетеп һалды. Унан, ярһып-ярһып ҡулдарын болғай-болғай, сит ил уйынсыларына төшөп китте.\n– Шул уйындың ниндәй ҡыҙығы, ниндәй мәғәнәһе барҙыр инде?! – тине Нурия, Морат яғына әҙ генә башын бороп. – Ах та ух килеп бер туп артынан йүгергән ахмаҡтарға, моғайын, бер аҙ ғына етмәйҙер ул. Шуларҙы ҡарап ултырыусыларҙы ла… – Нурия, артығырағын ысҡындырғанын һиҙепме, туҡталып ҡалды.\nМорат түҙҙе, ярһыуын эсенә йәшерҙе. Оҙаҡламай тәнәфес иғлан ителгәс, ир-ат тәмәке тартырға лоджияға сыҡҡас ҡына, Бикмәттең ҡолағына: «Таптығыҙ таныштырыр бисә!» – тип ҡуйҙы, теш араһынан төтөн сығарып.\nӨҫтәл артына яңынан ултырғас, был юлы Нурия һүҙ башланы:\n– Күп сериялы яңы фильм ҡарайһығыҙмы?\n– Һирәк-һаяҡ, – тип ҡуйҙы кемдер.\n– Ә мин уның бер генә серияһын да ҡалдырманым. Телевизорҙан ҡарарлыҡ берҙән-бер нәмә, берҙән-бер йыуаныс.\nОшо һүҙҙәрҙән һуң Нурия фильм геройҙарына төшөп китте. Тегенеһен, быныһын берәм-берәм тикшерҙе. Был юлы Мораттың түҙеме тамам сигенә етте.\n– Ул киноны ҡарағансы, урамда буштан-бушҡа эт һуғарып йөрөү, моғайын, файҙалыраҡтыр ул, – тине лә алдындағы рюмкаһына ынтылды.\nНурияның яуапһыҙ ҡалмаясағын, эштең ҙурға китеүен һиҙепме, шул мәл Вәсилә үҙе тороп яңы тост тәҡдим итте. Бөтәһе лә уны дәррәү күтәреп алды.\nОҙаҡламай йыр, бейеү башланды. Был юлы Нурия, уңайын тура килтереп, Вәсиләгә эйелеп:\n– Кем менән таныштыраһығыҙ, ул бит юнылмаған түмәр, футболдан башҡа, моғайын, бер нәмә лә белмәй, бер нәмә лә күрмәй, – тине. Ә үҙе, башҡаларға һиҙҙермәй генә, Мораттан һис кенә лә күҙен алманы. Тегеһе лә уға йыш ҡына ҡарап-ҡарап ала ине.\nМәжлес бөтөп ҡунаҡтар таралғас, Бикмәт менән Вәсилә үҙҙәрен ғәйепле кеше кеүек һиҙҙеләр: тағы ла уйҙары, пландары килеп сыҡманы. Шуға ла был хаҡта башҡа һөйләмәнеләр, дуҫтарына уңайһыҙланыуҙан шылтыратманылар, һорашманылар…\nБер көндө кис менән телефон шылтыраны. Трубканы Вәсилә күтәргәйне, Мораттың шат тауышы ишетелде:\n– Киләһе йомаға ҡунаҡҡа саҡырабыҙ, – тине ул, балалай тулҡынланып. Унан трубканы Нурия алып: – беҙ бер йортта торабыҙ, эҙләп табыу ҡыйын булмаҫ, – тип өҫтәне. Үҙҙәре шарҡылдашып көлә ине.\nВәсилә иренә ҡараны ла:\n– Бына ҡайҙа ул, Бикмәт, хикмәт! – тип ҡуйҙы.\n– Эйе, – тине уныһы, – хикмәттәр булып тора. Бәлки, донъя шулай барыуы менән ҡыҙыҡтыр ҙа?..


Рөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә» // Иҡтисад | новости башинформ.рф\nРөстәм Хәмитов: «Яңы ысынбарлыҡ властан һәм бизнестан тығыҙ хеҙмәттәшлекте талап итә»\n16:27, 21 октября 2014 Иҡтисад\nФото: БР Президенты матбуғат хеҙмәте\nӨФӨ, 2014 йыл, 21 октябрь. /«Башинформ» мәғлүмәт агентлығы, Илья Спиридонов/.\nБашҡортостан Президенты Рөстәм Хәмитов бөгөн Өфөнөң «ВДНХ-Экспо» күргәҙмә комплексында асылған XIV Рәсәй энергетика форумында булды. Республика башлығы Мәскәү энергетика университеты профессоры, техник фәндәр докторы Виктор Кудряв менән осрашты һәм «йәшел энергетика»ға арналған пленар ултырышта сығыш яһаны.\nҮҙенең сәләмләү телмәрендә Рөстәм Хәмитов, геосәйәси шарттарҙың көсәйгән хәлендә донъя һәм Рәсәй иҡтисадының үҫеше аҡрынайҙы, тип билдәләне. Шулай итеп, Башҡортостанда сәнәғәт производствоһы индексы 102,5 процент тәшкил итте.\n— Яңы ысынбарлыҡ властан һәм бизнестан тығыҙ хеҙмәттәшлекте, бер-береңә ышаныуҙы, күп кенә өлкәләрҙә уртаҡ тырышлыҡты төҙәтеүҙе талап итә. Бизнестың, компанияның капиталлаштырыуын, табышын күтәреүгә йүнәлтелгән үҙ мәсьәләләрен генә хәл итеп ҡалмай, власҡа ярҙам итеүе бик ҙур әһәмиәткә эйә. Мөһим үҙ-ара килешеп эш итеү йүнәлештәренең береһе – энергия комплексын үҫтереү, — тип айырып әйтте Рөстәм Хәмитов.\nРеспубликаның энергетика системаһы ҡеүәте буйынса Уралдың берләшкән энергия системаһына ингән туғыҙ төбәк энергия системаһының берәүһе булып тора һәм, 4,5 ГВт тәьмин итеп, уның дөйөм ҡеүәтенең унынсы өлөшөн тәшкил итә. Әммә, Президенттың әйтеүе буйынса, бөгөнгө көнгә ҡайнар сәнәғәт һәм торлаҡ төҙөлөшөн иҫәпкә алғанда был ғына етешмәй.\n— Хәҙер Яңы Салауат йылылыҡ элекр үҙәгенең пар-газ ҡоролмаһы яңыртыла һәм төҙөлә. «5-се йылылыҡ электр үҙәге» буйынса эштәрҙе «Интер РАО ЕЭС» алып бара. Республикала энергия объекттары барлыҡҡа килһен өсөн тырышып эшләргә тейешбеҙ, — тип билдәләне Рөстәм Хәмитов.\nАльтернатив энергетика әлеге ваҡытта был мәсьәләләрҙе хәл итеүгә тәьҫир итмәй һәм, республика башлығының әйтеүе буйынса, «башланғыс хәлендә» тора. Гидроэнергетика өлкәһендә йәмғеһе өс эре һыу электр станцияһы (Павловка, Нөгөш, Йомағужа һыу электр станциялары), 12 бәләкәй һәм микро-ГЭС эшләй. Был йүнәлеште үҫтереү өсөн ресурстар етерлек – күләме 100 мең кубометрҙан ашыу 120 һыуһаҡлағысы һәм быуа. Дөйөм ҡеүәте 40 МВт самаһы биш ҡояш электр станцияһы төҙөлә. 2001 йылдан алып Туймазы районында 2,2 МВт ҡеүәтенә эйә ел станцияһы эшләй.\n— Беҙ башҡа альтернатив сығанаҡтар өҫтөндә эшләйбеҙ. Атап әйткәндә, малсылыҡ, үҫемлекселек, икенсел ресурс ҡалдыҡтарын артабан йылылыҡ һәм электр энергияһын бүлеп сығарыу менән газ алыу сығанаҡтары сифатында ҡулланыу. Әммә был бөтә сит үҙенсәлек, — тип иҫәпләй Рөстәм Хәмитов. — Бөгөнгө көнгә илебеҙҙә йәки республикабыҙҙа бындай төрҙөң ҡайнар үҫешен күҙ алдына килтереүе ҡыйын. Был бөтә фәҡирлек продукттары. Һәм улар ҙур энергетика булмаған урындарҙа мохтажлыҡ булғанда ғына ҡулланыласаҡ.\nРеспублика өсөн ғәҙәттәге йылылыҡ энергетикаһын үҫтереү өҫтөнлөклө булып тора тигән ышаныста республика башлығы.\n— Һис шикһеҙ, «йәшел», альтернатив энергетикаға ла ярҙам итергә, ҙур энергетиканы ныҡ ҡына үҫтереү тураһында уйларға кәрәк, — тип билдәләне Президент.\nИҫегеҙгә төшөрәбеҙ, Рәсәй энергетика форумы Башҡортостанда 2000 йылдан алып уҙғарыла. Быйыл ул Шанхай хеҙмәттәшлек ойошмаларында РФ Рәйеслек планына индерелгән. Үҙ докладтарын унда РФ, яҡын һәм алыҫ сит илдәрҙең алдынғы 100-ҙән ашыу энергетика тармағы эксперттары, федераль һәм төбәк закондар сығарыу һәм башҡарма власть вәкилдәре, алдынғы энергетика компаниялары етәкселәре ҡатнаша. Саралар программаһы менән шулай уҡ «Энергияны һаҡлау. Электротехника. Кабель» һәм «ШОС энергетикаһы» махсуслаштырылған күргәҙмәләр планлаштырылған.\nТеги: энергетика,БР Президенты


Өфөләге эшһеҙҙәрҙең күбеһе техник белемгә эйә // Иҡтисад | новости башинформ.рф\nӨфөләге эшһеҙҙәрҙең күбеһе техник белемгә эйә\n11:07, 18 ноября 2011 Иҡтисад\nЙыл башынан алып Өфөлә рәсми рәүештә теркәлгән эшһеҙҙәр һаны яҡынса 2500 кешегә кәмегән. Ғинуарҙа ҡалала 11 меңдән ашыу эшһеҙ иҫәпләнгән, шуларҙың яртыһы – ҡатын-ҡыҙҙар.\nӘлеге ваҡытта эш биреүселәр менән тәҡдим ителгән 11700 вакансия булғанда Өфөнөң халыҡты эш менән тәьмин итеү үҙәгендә 8700-ҙән ашыу кеше иҫәптә тора.\nӨфө хакмиәте башлығы урынбаҫары Рәмил Дилмөхәмәтов һүҙҙәренсә, эшһеҙҙәр һаны менән буш эш урындары иҫәбен сағыштырғанда күҙәтелгән дисбаланс башлыса тәҡдим ителгән вакансияларҙың ҙур өлөшөнөң эшсе профессиялар булыуы менән аңлатыла. Баш ҡалалағы эшһеҙҙәрҙең күбеһе техник белемле һәм төрлө эштә йөрөгән эшсе булырға ризалашып, үҙенең «профессиональ абруйын» төшөрөргә теләмәй.\nБынан тыш, булған вакансияларҙың 75 проценты самаһы 15 меңдән юғары булмаған хеҙмәт хаҡын күҙ уңында тота.\nЭшһеҙ тип танылғандарҙан тыш, мәшғүллеккә булышлыҡ итеү органдары менән эш алып барылған тағы бер граждандар категорияһы — эш эҙләүсе сифатында иҫәпкә ҡуйылғандар ҙа бар. Йыл башында Өфөлә эш эҙләп мәшғүллек хеҙмәтенә мөрәжәғәт иткән 30 меңгә яҡын граждан иҫәпләнгән. Әлеге мәлдә шуларҙан 22500 кеше, йәғни дөйөм эш эҙләүселәр иҫәбенең 75 проценты эшкә урынлаштырылған.


Ситлеккәйҙәре алтын да ул... (Булған хәл)\n5 Май , 07:53\nАрыу уҡ йылдар элек миңә шоферлыҡ таныҡлығын алыу өсөн ай ярымлыҡ киске курстарға йөрөргә тура килде. Ниндәйҙер мәшәҡәттәр сығып, бер нисә көнгә һуңлабыраҡ барҙым. Мин барып ингәндә, уҡыу өсөн тәғәйенләнгән бүлмә шығырым тулы булып, уҡырға килеүселәрҙең яртыһы тип әйтерлек ҡатын-ҡыҙ ине. Ҡайҙа барырға белмәй ишек төбөндә баҫып ҡалдым. Шунда алғы рәттә бер нисә сибәркәйҙең ҡамауында ҡәнәғәт йылмайып ултырған таныш егетте шәйләп алдым. Ул да миңә иғтибар итте һәм: “Ағай, анауҙа урын бар шикелле”, - тип, күҙ ҡыҫып, артҡы мөйөшкә ымланы.\n“Әлләсе, күргән кешемә лә оҡшайһығыҙ…” - тинем, уның һылыу йөҙөндә таныш һыҙаттарҙы шәйләп. Сибәркәйҙең: “Мин Ләйсән, Насирҙың ҡыҙы бит”, - тиеүенә аптырабыраҡ уға ҡарай боролоп ултырҙым. Насир ҙа, ҡатыны Хәлимә лә минең яҡташтар, күптән бер-беребеҙҙе белә инек. Ләкин һуңғы бер-ике йылда,нисектер осрашҡан булманы. Насир ҡалалағы заводтарҙың береһендә токарь, ә ҡатыны бальниста йыйыштырыусы булып эшләнеләр. Ғаиләләрендә дүрт бала булып, ҡыҫынҡы ғына бер бүлмәле фатирҙа йәшәнеләр. Ирле-ҡатынлы “төшөрөргә” яратып, тормош-көнкүрештәре бик арыуҙан түгел ине. Һәм бына, ҡасан ғына әле бик яңынан булмаған кейем-һалымға төрөнөп, мәктәп тупһаһын тапаған оҙон сираҡлы өлкән ҡыҙҙары , бар биҙәктәрен йәйгән тутыйғоштай, аҫыл-затлы сепрәктәр ҡоршауында янымда ултыра. Ҡойоп ҡуйғандай буй-һынлы, бик тә сибәрләнеп киткән Ләйсәндең муйын-ҡулдарында ялтыраған алтын сынйыр-йөҙөктәрҙе күреү һәм дә шоферҙар курсында (тимәк еңел машинаһы бар) уҡыуы мине ғәжәпкә ҡалдырҙы. Башыма шунда уҡ: ”Тимәк,бай кейәүгә сыҡҡан”, - тигән уй килде.\nКүнекмәләр башланып китеп, ата-әсәһенең хәлен һорашырға форсат булманы. Тик ҡайтырға сыҡҡанда ғына: “Атайыңдар ни хәлдә?” – тип һораным. Ҡыҙ: “Әлегә һәйбәттәр, “Южный”ҙа өс бүлмәле квартира алып, шунда йәшәйҙәр”, - тип хушлашып, минән алданыраҡ атланы. Мин Насирҙарҙың иркен фатирға күсенеүҙәренә ҡыуаныуҙан бигерәк, бындай заманда уны эләктерә алыуҙарына тағы ла ғәжәпләнә биреп ҡуйҙым.\nИкенсе көндө Ләйсәнде “иномарка” ҡаршы алды. Ул миңә нисектер ғәйеплерәк ҡарашын ташлап алды ла, йүгерә-атлап, машинаға инеп ултырҙы. Был минең бай кейәү тураһындағы уйымды нығытып ҡуйҙы.\nҠыҙ күнекмәләргә теләп, бер ҡалдырмай йөрөнө, хатта иң алдан тип әйтерлек килеп ултыра не. Белгәндәрҙе бер-беребеҙгә өйрәтеп, белмәгәндәрҙе һорашып уҡый торғас, аҙна-ун көн эсендә Ләйсән менән яҡын дуҫтар булып киттек. Торған еребеҙ ҙә бер тирәлә булып сыҡты. “Иномарка” ҡаршы алмаған кистәрҙә бергә лә ҡайтҡыланыҡ.\nБер көндө ул миңә: “Праваны һатып та алып булыр ине – тәүлектәр буйы бер яңғыҙым өйҙә ултыраһым килмәй”, - тип ысҡындырҙы. Мин аптырап уға ҡараным. “Ә ирең?” – тип һорауыма, ул көлөп: “Ниндәй ир булһын?! Кейәүгә сығырға йыйынмайым да әле”, -тип яуап бирҙе. Мин уның бер ҡайҙа ла уҡымағанын да, эшләмәгәнен дә белә инем. Уныһын да шул бай кейәүгә япһарғайным. Хәҙер килеп ҡапыл башыма: “Тимәк, ҡыҙыҡай – фәхишә, тәнен һатып аҡса эшләй”, - тигәнерәк уй килде һәм шунда уҡ миндә был хур ҡыҙындай сибәркәйгә ҡарата икенсе, нисектер ерәнгесерәк тә ҡараш тыуҙы. Хәҙер килеп Ләйсәндең эргәһендә теләр-теләмәҫ кенә ултырып, бик асылып китмәй генә һөйләшә инем. Ҡыҙ ҙа үҙенә ҡарата миндә булған үҙгәрештәрҙе һиҙҙе буғай. Бер аҙ ваҡыт уҙғас,ҡайтып барышлай: “Әйҙәгеҙ, ағай, миңә инеп сығайыҡ, бик шәп вином да бар”, - тине. “Араҡы эсмәйем, сәй менән һыйлаһаң ярай”, - тип бур бесәйҙәй алан-йолан ҡаранып, теләр-теләмәҫ кенә уға эйәрҙем. “Только кеше күҙенә салынырға тырышмайыҡ”, -тине ҡыҙ өйөнә яҡынлашҡас.\n- Былар барыһы ла үҙеңдекеме һуң? – тип һораным, бай йыһазландырылған ике бүлмәле фатирҙы байҡап.\n- Да, это подарок моего падишаха! – тине лә кухняһына инеп китте.\n- Кем инде ул һинең падишахың? – тинем өҫтәл артына ултырғас.\nЛәйсән миңә сәй ҡойоп, үҙе “шәп” виноһын һалып эсте лә:\n- Подольский! Мин – любовница директора! – тип, ни әйтерһең тигәндәй һынаулы ҡарашын миңә төбәне. “Александр Иванович! Ҡалалалағы иң атаҡлы һәм хөрмәтле етәкселәрҙең береһе! Ҡатыны Анна Петровна ла ҙур ғына бер ойошманың башлығы!” - Мин ғәжәпләнеп ауыҙымды астым.\n- Һеҙ анау көн атайымдарҙың яңы адресын белешкәс, барыбер һорашып белерһегеҙ, тип үҙем әйтергә булдым. Һуңғы ваҡытта минең турала алама ла уйлай башлаған инегеҙ, шикелле, - Ҡыҙ ҡулындағы рюмкаһынан аҙлап хәмер йота-йота һүҙен дауам итте. – Был бала нисек шундай әҙәмде эләктерә алған, тип уйлайһығыҙҙыр әле?!\n-Юҡ, ул нисек һине ҡулға төшөрә алған икән, тим.\nИнде ҡыҙ ғәжәпләнеп, йәшел күҙҙәрен миңә төбәне. Унда: “Беҙ күмәк, ә ул берәү генә бит!” - тигән уйҙы уҡырға була ине.\n- Мин бит уның Галяһы менән беренсе кластан бергә уҡыныҡ. Өйҙәрендә лә йыш була инем. Ҡыҙҙары уҡыу яғына бик юҡ ине, ә мин отличница булдым. Дәрес әҙерләргә гел ярҙам иттем. Шуға ла ата-әсәһе миңә һәр саҡ асыҡ ҡараш күрһәттеләр. Поили, кормили, Галяға оҡшамаған кейемдәрҙе лә подарили, тигәндәй. - Ҡыҙҙың матур йөҙө ҡапыл ғына болоҡһоуланып, күҙҙәрендә ғәйепле ҡараш сағылғандай булды.- Зато хәҙер Галя Мәскәүҙә университетта белем ала. Ә мин.., мин дә ожмахта йәшәгән кеүекмен.\n- Ә шулай ҙа нисек килеп сыҡты һуң?\n- Нисек, тип ни - үҙенән-үҙе, тип әйтерлек. Мин башта, бәләкәйерәк сағымда, их, ул минең атайым булһа ине, тип, үҫкәс инде башҡараҡ та уйлай башланым. Һуңғы йылдарҙа уның миңә булған һоҡланыу ҡатыш нәфселе ҡарашын да бар тәнем менән тоя инем. Хатта уның шулай ҡарауы миңә нисектер рәхәтлек тә бирә ине. Сығарылыш имтихандары башланғас, Галяның ата-әсәһе һорауы буйынса уларға гел бергә әҙерләндек. Ә математика менән русскийҙан имтихандарҙы уның өсөн үҙем тапшырҙым, тиһәң дә ярай. Яҡшы билдәләренә генә мәктәпте тамамлаһам да, атайҙың кеҫәһе йоҡа булғас, институт-фәләнгә барып торманым, берәй училищеға керермен тип уйланым. Галя университетҡа инеп киткәс, дядя Саша хеҙмәттәрең өсөн тип миңә бик матур муйынсаҡ кейҙерҙе. Тик ҡатынына белдермәҫкә ҡушты. Аҙағыраҡ ҡыйбатлы итектәр менән бик матур сит ил курткаһы бүләк итте. Унда ла был икәү генә белгән сер булып ҡалһын тине. Ғүмерҙә ундай нәмәләр күрмәгәс, ҡыуанысымдан түбәм күккә тейҙе. Ләкин уларҙың юҡтан ғына бүләк ителмәгәнен, эштең нимәгә барғанын һәм ни менән бөтәсәген һиҙемләй инем. Был турала хәҙер бәләкәйҙән беләбеҙ, телевизорҙан да көн дә күрһәтеп торалар, “тәжрибәлерәк” әхирәттәрем дә ентекләп һөйләйҙәр ине. Мин дядя Сашаның юлына кәртә ҡуйырға тырышманым да. Ә киреһенсә, шундай бейектәге кешенең миңә күҙ һалыуына, ухаживать итеүенә ҡыуанып, ғорурланып, подъезд төбөндә әхирәттәремдең малай-шалай менән һөйләшеп-үбешеп тороуҙарын бала-саға уйыны, тип кенә ҡарай башланым.\nАҡрынлап дядя Саша бөтә булмышымды биләп алды. Ятһам да, торһам да уның мөһабәт кәүҙәһе, етди йөҙө, үткер ҡарашы күҙ алдымда булды. Инде минең менән уның араһында буласаҡ нәмәне ҡотолғоһоҙ тип һанап, уның ҡасан, ҡайҙа һәм нисек булырын күҙ алдыма килтерергә тырышып, уны түҙемһеҙләнеп тә, ҡурҡа биреберәк тә көтә башланым. Һәм ул көпә-көндөҙ Дядя Сашаның дачаһында, минең һүҙһеҙ ризалығым менән булды… Шунан ни осрашҡылап тора башланыҡ. Күберәк уның эш ваҡытында дачаһына барып әйләнә инек…\nЛәйсән шымып ҡалды. Ә минең башҡа ҡапыл ғына: “Насир бит “дядя Саша” етәкләгән заводта эшләй. Квартира алыуының хикмәте шунда түгелме икән?” – тигән уй килде һәм мин ҡыҙҙан, урата биреберәк, һорап та ҡуйҙым.\n- Эйе, элек эсә, прогул яһай, тип бирмәй йөрөгәйнеләр ҙә, дядя Саша момент эшләп ҡуйҙы. Етмәһә, күп балалы ғаиләгә ярҙам итәбеҙ, тип, заводтан иҫкерәк булһа ла мебель дә килтертте… Ышанаһығыҙмы: ата-әсәйем дядя Саша менән минең аралағы мөнәсәбәтте белә, әммә белмәмешкә генә һалышҡандай ҡыланып йәшәй бирә, сөнки уларға шулай ҡулай... - быларҙы әйткәндә ҡыҙҙың һылыу йөҙөндә әсенеү ҡатыш һағыш тойолғандай булды.\n- Бер осрашҡаныбыҙҙа дядя Саша: “Беҙ Анна Петровна менән күптән ирле-ҡатынлы булып йәшәмәйбеҙ инде. Ирҙәр өсөн иң аламаһы ҡатының етәксе булыу, бигерәк тә өйҙә лә шул булып ҡыланһа. Айырылышыр инек - карьера тигән нәмә бар. Шунан килеп Галя ла йәл, - тип ысҡындырған ине. Аҙаҡ, әгәр уныҡы ғына булып ҡалырға теләһәм, йыһазы-нийе менән квартира бүләк итәсәген, бөтә теләктәремде үтәйәсәген белдерҙе. Тик бер ергә лә сығып йөрөмәҫкә, кеше килтермәҫкә һәм башҡаларға белдермәҫкә, тигән шарт та ҡуйҙы. Бына күрәһегеҙ, хәҙер ниндәй ояла бер ҡайғыһыҙ йәшәп ятам. Ун һигеҙ йәшемә машина бүләк итәм тине, хатта.\nМин ҡыҙҙың ҡәнәғәт йылмайған күҙҙәренә ҡарап:\n- Ә берәй егетте - мөхәббәтеңде осратһаң? – тип һораным.\nҠыҙ миңә ғәжәпле ҡарашын ташланы:\n- Ә әле беҙҙең арала мөхәббәт түгелме ни?! Мин дядя Сашаны бик оҡшатам, ул да мине өҙөлөп һөйә!\nҠыҙҙың берсә өлкәндәрсә фекер йөрөтөүе, берсә сабыйҙарса ҡыланыуы инде мине аптыратты.\n- Ә хәҙер ул килеп керһә, мине күреп нимә тиер? - тим ҡыҙға.\n- Килмәҫ, ул өс көнгә Мәскәүгә командировкаға китте.\nМин сәйе өсөн рәхмәт әйтеп, тутыйғошто ситлегендә ҡалдырып сығып киттем.\nИшеткән-күргәндәрем оҙаҡ баштан сыҡманы. Беҙ төрлө кимәлдәге түрәләрҙең хан һарайындай коттедж-дачаларына, береһенән-береһе затлы машиналарына ҡарайбыҙ ҙа, ғәжәпләнеп баш һелккән булабыҙ. Был айсбергтың күренгән өлөшө генә икән. Ә Ләйсәнгә килгәндә инде - бик йәл ул миңә…


Донъя буйынса танышырға видео чат - Бөтә донъя видео чат! Бөтә ил, сит ил, бөтә донъя.\n: Мин Сайтында таныша Ала алмай .\nҺеҙ, һис шикһеҙ, мөмкин булһа Үҙегеҙ теркәлгән веб-сайтта бушлайӘгәр һеҙ булырға теләйһеңме телефон Номерын, уны тикшереү, билдәләр менән Аралашҡан, аралашыу өсөн йәки яңы Ғына яунде ҡалаһы үҙәге. Шулай уҡ малай һәм ҡыҙ Өсөн бөтөнләй бушлай һәм селтәр Иң яҡшы яунде формалаша. Кеше һанын сикләү юҡ була, Йәки һеҙ беҙҙең сайттан йәки Уның менән аралашып иҫәбенә ялға Яуап бирергә мөмкин. Был һәр гражданы мөһим һәм Мөнәсәбәттәре системаһына ингән. Һеҙ ҙә үҙен һаҡлай ала Үҙ бушлай сайтында. ...\nШул беҙҙең сайтта ҡеүәтен кәметеү, Мөмкин үҫмерҙәр өсөн генә шул, Кем арыны, әлегә улар мөнәсәбәттәрен Һәм аралашырға теләмәүе һәм интернет Реаль өҙөлөп туҡтаныШул наркомания һәм дуҫтарыма ла, Таныштарыма кем беҙҙең сайттан алып, Артыҡ юғары түгел, эсендә беҙҙең сайтта.\nБыл беҙҙең генә көстән кәметеү Хәҙерге йәштәр өсөн шул сайттар, Интернет кем менән аралашыу теләге Бик арыным, әлегә тамамлана һәм Был ...\nТеркәлгән Бушлай була Был, һеҙҙең\nҺәм әлеге мөнәсәбәттәрҙе етди булып Китә могадишо түләүһеҙ, никахҡа, флирт Романтикаһы, дуҫлыҡ, йәки атмосфера дуҫлыҡ ҡауыштыраТеркәү-инә системаһына ингән системаһын Булдырыу һәм башҡа йүнәлештәр скачать Сайтында теркәлеү башлана. социаль селтәре. Һеҙҙең тулы мәғлүмәт, һеҙ шәхси Хәүефһеҙлек гарантиялана.\nКем дә булһа һеҙгә ҡарап Шарттарында мәғлүмәт бар анонимность контакттар Булғанмы, әгәр ул хатта тулыһынса гарантиялана.\nОсрашыуҙан Фотоһүрәттәр, телефон Номер һәм Кыҙҙар америка һ. б.\nБеҙ түҙемһеҙлек менән уны көтә\nБөтәһенән элек, беҙҙең сайтта миллион Яҙырға булаАҡш араһында күп улар матур Тормош, шулай уҡ башҡа кешеләр Менән хеҙмәттәшлек декрет көтөп, деканы. Икенсенән, партнерҙар эҙләү, уның системаһын Емереү һәм уңайлы була.тирәсте.\nКеше менән аралашыу көйләү параметрҙарын Билдә һәм үҙенсәлектәргә ҡарап өсөн Уңайлы булырға тейеш профиль өсөн Уның сайтында эшләй.\nӨсөнсөнән, сайттар эшләү менән бергә Стиль бағана. Статистика буйынса, күпс...\nСатлы - Сатлы Менән Бушлай Видео Ч\nБушлай видео ч ч веб-сайтта, ҡайҙа мөмкин тиклем һеҙ ҡарарға веб-камералар чат бүлмәһе күп тапҡыр шул уҡ ваҡытта, кеше саҡырып, шәхси ч к һеҙ яратмай, етеҙ хәбәрҙәр, фотолар ҡараныҡ һәм профиль менән төҙөлә, һәм офлайновый хәбәрҙәр ебәрә алаһығыҙ, кеше һәм тиҙлек һөйөүселәр, хәбәрҙе электрон почта аша ала башлай, кемдер һеҙгә оҡшаймы, онлайн килә, маркер ебәрә, һәм күберәкБашҡа сайттарға бушлай ч айырмалы рәүештә, барыһы да һезгә эшләргә кәрәк, был шунда уҡ Enter төймәһенә басыгыз һәм ...\nВидео чат Төрөк һәм Рәсәй\nМин билдәләй, нисек кеше\nКүп кешеләр менән таныш кеше Ҡаршы һөйләшергә әҙер психолог һәм Шул уҡ ваҡытта, мәҫәлән, төрлө Яҡынлыҡ интим мәсьәләләр тураһында түгел, Ә өсөн ҡулланырға ҡайһы бер хисеБыл критерийға тура килеү шарттары Нигеҙендә был бөтә рәсәйҙә видеочинать Мотлаҡ аралашырға тейеш була. Рәхим итеп, стесняйтесь ла һорай: Ни өсөн Рәсәй.\nСикләүҙәрҙең, мәҫәлән, хеҙмәттәренә бәйле, бер Илдә биреү, недоступная, әммә статистик...\nОнлайн-камера санто-доминго сәғәт Менән туранан-тура трансляция. Веб-камера менән тәьмин ителешендәге Яңылыҡтар бушлай онлайн. Санто-д...\nГреция етди мөнәсәбәттә булған башҡа Илдәрҙең береһенән артыҡ йәки төҙөү Башланды, уны беҙҙең сайтта яуап Бирергә мөмкинКүп ир-ат осрай, атаһы Түгел, ә үҙ көсө менән Осрашыу, перечисли сайттар, рус телле Барлыҡ файҙаланыусыларҙы сәләмләп мин-яңғыҙ Өсөн греция ҡатнашты. Барыһы да һезгә эшләргә кәрәк, Был кешеләр менән баҫҡан яланы, Тип атарға мөмкин булһа, һеҙҙең, Беҙҙең сайтта Dec Dec, бындай Етди мөнәсәбәт өсөн һеҙҙең профиль Буйынса тулыраҡ йәки исем өсөн Артыҡ башлай, греция кеүек. ...\nтолстой хеҙмәте 2009 йылда асылған, Яҙыусы, Андрей Тернов булған, уның Исеме үҙгәреүе 2010 йылдың майына Тиклем мәскәүгә. Бер-бер...\nМенән ир-Аттар дөйөм Алғанда Монако: Бушлай алдан Теркәлеү\nӘгәр һеҙгә йәки һеҙ шул Тиклем генә ваҡытты аласаҡ номерҙары Аралашып раҫларға кәрәк аралашыу, яңы Барлыҡҡа килә әлегә\nИң яҡшы ир-егет һәм Шулай уҡ ир-аттар өсөн Ҙур һарайҙар төҙөү монако монако Селтәрҙәре һәм порт-бөтөнләй бушлай.\nХат хәбәрем юҡ сиктәре йәки Һаны, улар беҙҙә бар, һеҙҙең Веб-сайт йәки башҡа урындарҙа Ялған иҫәбенә.\nБиттәренә теркәлгән веб-сайтт...\nДатуна бушлай-был осрашыу барыһы өсөнАльцгеймер ауырыуы-хеҙмәте ысын дуҫлыҡ, Ир-атты һәм ҡатын-ҡыҙ Яңы нәмә булдырыу датунг етди Мөнәсәбәт менән ситкә этәрәҠыҙғанысҡа ҡаршы, клубта сығыш баһалау Мөмкин түгел. Шулай итеп, ҡалалағы бөтә төбәктәре Ҡушыла датунг һайлау өсөн бушлай Датунг осрашты. Ҡатын-ҡыҙ ир-егет өсөн Һын һәм яңы әл етди Мөнәсәбәттә булған, Альцгеймер-әлеге хеҙмәттең таныштырҙы. Ҡыҙғанысҡа ҡаршы, клубта сығыш баһалау Мөмкин түгел. Ш...\nПуэбла егет Һәм ҡыҙҙар Өсөн тере Ч Пуэбла, Дер онлайн Мексика .\nБыл үҙенсәлекле сәнғәт йыйҙы\nПуэбла башҡа биналар, улар юғары торһа, был - Тәүге нигеҙ һала барокко мексика Яңы конструкция Менән иң ҡатмарлыларҙың береһе, соборы исемлегенә индерелгәнKujoyu партнерҙар табыу һәм император музей барған Онлайн - донъя класындағы музейы. Был музей антропологии әһәмиәте буйынса икенсе урынды Мексика менән ҡушыла.\nФонд өсөн Онлайн Теркәлгән\nартефакттар. Көн һайын мең кешене таба, бер-интернет Партнеры, фекерҙәштәр менән бергә дөй...\nБында профиль менән күҙәтеп ирҙәр Бөтә төбәктәрҙә бушлай теркәлгән. Калуга өлкәләрендә һәм башҡа төбәктәрҙә Теркәлеп, унда ир-егет йәшәй. Осрашыу әгәр телисез икән, барыһын Ла эшләргә тип теләп, яңы Танышыуҙар...\n- Виртуаль Мөхәббәт һәм Дуҫлыҡ дружба\nҺаман да был донъяла\nБик күңеллеМиңә һинең менән үткәргән ваҡытта Ҡайһы бер тел. беҙҙең серверы, дуҫтар, беҙ аҙым Нежелательный һәм тиҙ арала эшләп Була, бөтә һаҡланып ҡалыу өсөн, Һеҙгә кәрәк, урын, һәм әгәр Эйе, дуҫлыҡ, моғайын, мөхәббәт. Декрет Октябрь-эҙләнеүҙәр мөхәббәт-ир-Аттың өҫтәп, ир-егеттәр һәм Ҡатын-ҡыҙ өсөн был битте Билдәләне алыу өсөн партия подбадривать Профиль-фото, әммә статистика ҡыҙыҡ Табып мөхәббәт-телефон, полифония, Һүрәт, Видео, музыка һәм телефон уйын-...\nБеҙ ярата Ине, дуҫым, ярата. Афиша, аралашыу, Хәл-ваҡиғаларҙы\nКлервойант Мюнхен, Сихырсы, Маг\nБальзак йәше ҡош - 59 йыл бергә килтергән Һәм яҡшы һаҡлана, хатта ял, ҡыҙыҡ өсөн Оҡшаш һәм ата һурынға барып, стажировка тураһында уйлайым. Был бальзак йәше ҡош - 59 йыл бергә Килтергән һәм яҡшы һаҡлана, хатта ял, ҡыҙыҡ Өсөн оҡшаш һәм ир-ат заты һ. урынға барып, стажировка тураһында уйлайым. Ясновидящий булараҡ, һеҙҙең фекерҙәрҙе һәм хәл итәһе Проблемалар күрергә мөмкин. Сихыр менән шөғөлләнеү диагностик эштәрҙең нисек бөтөрөн Еңел сихырсы ауыл...\nДетура. Һыҙығы тула Йыуан һәйкәл\nЯл һәм сифатлы булыуы\nҺеҙ беҙҙең менән булған һәм Уның яңы дуҫтар менән танышырға Мөмкинме һеҙ тикшереү төркөмө тиҙ Арала яратыпТолстой ҡала мемориаль тула, тула Өлкәһендә һәйкәл ҡалын. Барыһы тураһында һөйләне, нисек тулмаҫ Күңел йыуан һәйкәл эләгә. Тула өлкәһе һәйкәл Ҡалын, Йыуан Ғына һәйкәл нуры таратып йәшәгән Ир-егеттәр һәм ҡатын тип Иғлан итә. Актив төймәһе юҡлығын йәки тыйыла, Ә ирҙәр матур итеп матур Уйын күрһәтеү буйынса өҫтәмә октябрь Торлаҡ айырма. Был осраҡта аҙыҡ...\nТанышыу сайты Түләүһеҙ сан-Франциско, АҠШ\nפֿרייַ געלט און פרויען אין דייַטשלאַנד\nҡыҙ менән таныштырыу онлайн видео чат танышты онлайн видео танышты без теркәлгән бушлай онлайн видео чат скайп танышыу бушлай видео ҡотосорғос видео чат онлайн танышыу иғлан танышты телефон таныштырҙы теркәлгән


Республикаға йәнә бер ҡурҡыныс янай | ГТРК «Башкортостан» — Новости Уфы и РБ\n25 ноября 2020 — 12:40 ГТРК «Башкортостан»\nБашҡортостанда ҡош киҙеүе теркәлмәһә лә, республикаға йәнә бер ҡурҡыныс янай. Ырымбур өлкәһендә ҡыр сусҡаларында “Африка тағуны” вирустары табылған. Ошондай уҡ сир менән ауырыған йәнлектәр Һамар өлкәһендә бар. Хәлдәрҙең ҡатмарлашыуы арҡаһында, Башҡортостан ашығыс саралар күрергә мәжбүр. Силәбе өлкәһенән килтерелгән ит-һөйәк оно, ҡош ите ризыҡтары ентекле тикшерелә. Ноябрҙә Силәбе өлкәһе менән Татарстанда “ҡош киҙеүе” табылғайны. Бәхеткә, был вирус Башҡортостан райондарында теркәлмәне. Әгәр ҙә ауырыу беҙҙең төбәккә үтеп инһә, республика тотошлай карантинда буласаҡ.


Республика мосолмандары Диниә назаратының Танышыу клубы ярҙамында 100 ғаилә ҡоролған // Йәмғиәт | новости башинформ.рф\nРеспублика мосолмандары Диниә назаратының Танышыу клубы ярҙамында 100 ғаилә ҡоролған\n12:25, 4 октября 2011 Йәмғиәт\nБашҡортостан Республикаһы мосолмандары Диниә назаратының Йәштәр бүлеге менән булдырылған Танышыу клубы ярҙамында 100 пар ғаилә ҡорған. Был хаҡта «Башинформ» агентлығына клуб етәксеһе Марат Атйетәров хәбәр итте.\n— Бер нисә мең кеше анкета тултырҙы, бының менән улар үҙҙәренең икенсе яртыһын табыу теләген белдерҙе, — тине етәксе. – Танышырға теләүселар араһында Башҡортостан һәм Рәсәй төбәктәренән генә түгел, БДБ илдәре, Канада, Төркиә, Малайзия, Берләшкән Ғәрәп Әмирлектәренән дә кешеләр бар.\nБашҡортостан Республикаһы мосолмандары Диниә назаратының Йәштәр бүлеге етәкселеге клуб ағзалары өсөн бергәләп сәй эсеү, спорт һәм мәҙәни саралар, саф һауала йөрөү, тәбиғәттә ял итеү ойоштора. Был арала йәш мосолмандар таныша, аралаша һәм һөҙөмтәлә ғаилә ҡора. Никах уҡытҡандан һуң, йәш ғаиләләр ЗАГС-та теркәлергә тейеш.\nИҫегеҙгә төшөрәбеҙ, Башҡортостан Республикаһы мосолмандары Диниә назаратының Йәштәр бүлеге ҡарамағындағы Танышыу клубы 2009 йылдың йәйендә булдырылған. Бында егет һәм ҡыҙҙар тейешле анкета тултырып, бер диндәге, тормошҡа ҡарашы уртаҡ булған тормош иптәшен осратыу мөмкинлегенә эйә була.\nТеги: ғаилә, дин, йәштәр


Ниндәй хушбуй тап килә? » журнал Башкортостан кызы | Башҡортостан ҡыҙы журналы\nНиндәй хушбуй тап килә?\nҺәр йондоҙлоҡтоң үҙенә генә хас хушбуй еҫе була икән. Ароматерапияны белеп файҙаланыу кәйефте яҡшыртыуға, үҙ көсөңә ышанысты һәм һаулыҡты нығытыуға ыңғай тәьҫир итә, тип билдәләй астрологтар.\nМаҡсатҡа ынтылыусан, әүҙем, көслө ихтыярлы Ҡуҙыға цитрус, емеш, сәскә еҫтәре килешә. Яҡшы кәйеф бүләк иткән диңгеҙ еҫтәре лә бара. Бөтнөк, һандал, артыш уларҙың ҡабатланмаҫ үҙенсәлегенә сағыулыҡ, яғымлылыҡ өҫтәй.\nИхлас, баҫалҡы, хисле Буғалар тәбиғәт еҫтәренә тартыла. Улар тыныс, тотороҡло холоҡло һәм үҙгәрештәрҙе өнәмәй. Шуға еҫтәрҙең дә бер төрлөрәктәрен һайлайҙар. Был йондоҙлоҡта тыуғандар нәзәкәтле сәскә гаммаһына өҫтөнлөк бирә. Рауза, йәсмин, магнолия еҫтәре яңылыҡтарға яраҡлашырға ярҙам итәсәк.\nТормош һөйөүсән, яғымлы, үҙ көсөнә ышанған һәм һәр мәлде ҡәҙерләй белгән Игеҙәктәргә йәшеллек еҫе килешә. Улар еңел һәм ауыр композицияларҙы ла уңайына тап килтереп файҙалана белә. Цитрус тынысландырыу көсөнә эйә. Рауза, лилиә, магнолия еҫтәре Игеҙәктең күп яҡлы булмышын асып, хисле образ барлыҡҡа килтерә.\nХискә бирелеүсән һәм кәйефе тиҙ үҙгәреүсән Ҡыҫала йылылыҡ, наҙ менән арбай. Уның өсөн йән тыныслығы, тәртип тәүге урында. Эске кисерештәр менән йәшәгән һәм үҙенә иғтибар йәлеп итергә яратмаған был билдәгә наҙлы, еңел еҫтәр тура килә. Ҡыҫаланы шулай уҡ емеш-еләк, шау сәскәле болон еҫе илһамландыра.\nАлдынғылыҡҡа ынтылған, еңеү көҫәгән Арыҫлан балҡыу, иғтибар үҙәгендә булыу мөмкинлеген бер ҡасан да ҡулдан ысҡындырмай. Ҡыйыу, ғәҙел, дәртле Арыҫлан аңҡып торған, хәтерҙә ҡалырҙай, үҙенсәлекле һәм ҡыйбатлы хушбуй менән файҙалана. Саф, асыҡ еҫтәр уларға күңелһеҙ уйҙарҙан арынырға ярҙам итә. Һандал, емеш, сәскә, ағас еҫтәре Арыҫланға ышаныс һәм ныҡлыҡ өҫтәй.\nТыныс, ҡәтғи холоҡло Ҡыҙ башҡаларҙан айырылырға яратмай. Уның нәзәкәтле, нәфис образына тыйнаҡ еҫтәр килешә. Аҡыллы һәм талапсан Ҡыҙ хушбуйҙы ла сифатына ҡарап һайлай. Уға сәй ағасы, артыш, сәскә еҫтәре кәңәш ителә.\nУларға камиллыҡҡа, тотороҡлоҡҡа ынтылыу хас. Наҙлы, итәғәтле һәм зауыҡ яратҡан билдә өсөн хушбуйҙың еҫе генә түгел, уның ниндәй һауытта булыуы ла мөһим. Үлсәүгә баллы экзотик һәм емеш-еләк еҫтәре оҡшай. Нескә тойоу һәләтенә эйә Үлсәүҙәр башҡаларға ла хушбуй һайлай белә.\nМарс планетаһы идара иткән Саян йондоҙлоғо вәкилдәре көрәшсән рухлы, тынғыһыҙ булыуы менән айырыла. Хисле, дәртле, сая билдәгә үҙе кеүек ҡабатланмаҫ еҫтәр тап килә. Нәркәс, лилиә, урман еләге еҫтәренә тартылалар. Цитрус рухи көс өҫтәһә, тропик үҫемлек еҫтәре Саяндың нервыларын тынысландыра, кәйефен күтәрә.\nБашҡалар араһында үҙенсәлекле, өҫтөн күренеү маҡсаты менән йәшәгән Уҡсы ҡайҙа ла ҡабатланмаҫлығын иҫбат итеү яғында. Был билдәгә ҡарағандар тотороҡло еҫтәргә өҫтөнлөк бирә. Ала миләүшә (лаванда), мүк, цитрус еҫтәре Уҡсыға “тере һыу” һымаҡ тәьҫир итә. Ә сәскә гөлләмәһе еҫтәре уның йөрәген елкендереп ебәрә.\nТыштан йомшаҡ, ипле күренһәләр ҙә, көслө, түҙемле, яуаплы, ныҡлы заттар. Бар нәмәлә классиканы, тотороҡлоҡто өҫтөн күргән Ылаҡ хушбуйҙы ла ентекле һайлай. Камелия, йәсмин еҫтәрен ярата. Эвкалипт, йылан тамыры (шалфей), аҡ шыршы, һандал кеүек әскелтем еҫтәргә битараф түгел.\nЯрҙамсыл, ғәҙел, ныҡышмал Һыуғояр серле булып ҡалырға тырыша. Һәр ваҡыт яңылыҡ артынан ҡыуған был билдәгә рауза, һыу лилиәһе еҫтәре илерткес тәьҫир итә. Ҡәнәфер, диңгеҙ, мускат сәтләүеге еҫтәре уларҙы тынысландыра һәм илаһи ҡөҙрәт менән һуғара.\nНескә күңелле, хискә бирелеүсән Балыҡтар мөғжизәле хыял донъяһында йәшәй. Улар кешеләрҙе албырғатыу, үҙҙәренә ҡаратыу һәләтенә эйә. Ә зиннәтле хушбуй Балыҡтың был сифатын тағы ла көсәйтә. Аҡ лилиә, ҡытай лимоннигы, мимоза, артыш еҫтәре күңелдәренә хуш килә. Әфлисун, киви еҫтәре ижади хыялдарын эшкә егергә ярҙам итә.


Халыҡ аҡылын туплаған хеҙмәт » Башҡортостан гәзите | Газета Башкортостан на башкирском языке\nБашҡортостан гәзите » Сәләмәт булайыҡ » Халыҡ аҡылын туплаған хеҙмәт\nНи өсөн башҡорттар зәңге ауырыуына бирешмәгән?\nМедицина фәндәре кандидаты, БАССР-ҙың атҡаҙанған табибы, “Башҡорт халыҡ медицинаһы” хеҙмәте авторы, журналист Варис Зыяҡай улы Ғүмәровтың тыуыуына 90 йыл тулды. Был еңел кәүҙәле, етеҙ, теремек ағайҙы редакция коридорҙарында, билдәле шәхестәр менән әңгәмәләр ҡороу мәлендә йыш күреп ғәҙәтләнгәс, уның әүҙем хәбәрселәрҙең береһе булыуына шикләнмәгәйнек тә. Баҡһаң, ул табип-дерматолог, ғалим, тәржемәсе бурыстарынан тыш, башҡорт телендә мәҡәләләр яҙыу-һыҙыу менән дә ихлас шөғөлләнә икән. Тора-бара уның йылдар дауамында башҡорт халыҡ медицинаһын ныҡлап өйрәнеп, 1985 йылда төплө хеҙмәт баҫтырып сығарыуын, русса-башҡортса медицина терминдары һүҙлектәре әҙерләүен ишетеп, шәхестең төрлө яҡлы талантына, тел нескәлектәрен ҡәҙерләп, һаҡлап ҡуллана белеүенә ысын күңелдән һоҡландыҡ.\nКешеләр халыҡ табибына күҙ терәй\nВарис Зыяҡай улының китаптарын хәҙер көндөҙ сыра яндырып эҙләһәң дә сауҙа нөктәләрендә тап итә алмаҫһың. Үҙемдә лә берҙән-бер китабы — 1981 йылда донъя күргән “Кешенең анатомияһы һәм физиологияһы буйынса русса-башҡортса һүҙлек” тигәне генә һаҡланған. Алты меңгә яҡын терминды үҙ эсенә алған һүҙлектән беҙ, республика һәм район гәзиттәре, радио, телевидение журналистары, медицина темаһына мәҡәләләр әҙерләгәндә әле лә рәхәтләнеп файҙаланабыҙ.\nҒалимдың монографик хеҙмәте баҫылып сыҡҡанға ҡәҙәр башҡорттарҙың халыҡ медицинаһының бөтә яҡтарын да үҙ эсенә алған китап донъяла юҡ ине әле, тип әйтергә хаҡыбыҙ бар. Әҙәбиәт, архив мәғлүмәттәренә һәм үҙе үткәргән тикшеренеүҙәргә таянып, ХIХ быуат аҙағы — ХХ быуат башындағы халыҡ медицинаһы буйынса мәғлүмәт тупланған унда. Өҫтәүенә автор халыҡ медицинаһына заман медицинаһы позицияһы күҙлегенән ҡарап, уның ыңғай һәм кире яҡтарын да асырға ынтыла. Сәләмәт йәшәү рәүешен киң йәйелдереү һәм һаулыҡҡа зарарлы ғәҙәттәрҙән арыныуҙы автор төп маҡсат итеп билдәләй.\nХалыҡ медицинаһы хазинаһындағы шифалы үҫемлектәрҙе өйрәнгән химия-фармацевтика институттары эшмәкәрлеге һөҙөмтәһендә йөҙәрләгән яңы препараттың тормошҡа юллама алыуы ла яҡшы билдәле. Һис һүҙһеҙ, химия терапияһы ауырыуҙарҙы дауалауға етди өлөш индерҙе, әммә әлегә эске сирҙәрҙе, нервы-психик, нәҫел, яман шеш, төрлө тире ауырыуҙарын дауалау көткән һөҙөмтәне бирмәй. Шуға күрә яңы тәьҫирле дарыуҙар, дауа саралары өҫтөндә өҙлөкһөҙ эҙләнеүҙәр, тәжрибәләр дауам итә. Автор әйтеүенсә, халыҡ медицинаһындағы һәм гигиенаһындағы сәләмәтлек өсөн ҡиммәтле, рациональ орлоҡтар тулыһынса файҙаланылмай. Кем белә, бәлки, тап ошо ғилем байлығында кешелекте ыҙалатҡан байтаҡ сирҙәргә ҡаршы торорлоҡ дауа саралары табылыр ҙа.\nБашҡорт халыҡ медицинаһы — халыҡтың сир һәм уның сәбәбе тураһындағы ҡарашын, уй-фекерен, дауалау сараларын, дауа тылсымын үҙ эсенә алған им-том, бағымсылыҡ хәҙерге ваҡытта этнографик тикшеренеүҙәр өсөн дә үтә ҡиммәт. Икенсенән, уның фән өсөн дә ҡыҙыҡлы өлкә булыуы бәхәсһеҙ. Халыҡ медицинаһы тураһындағы тәүге мәғлүмәттәр ХVII – ХIХ быуаттарҙа йәшәгән сәйәхәтсе-ғалимдар И. Георги, И. Лепехин, П. Паллас хеҙмәттәрендә сағылған. Кешеләр быуаттар дауамында дауалау саралары, дауа һәм гигиена алымдары, һаулыҡты һаҡлау, иҫкәртеү күнекмәләре тураһында бай мәғлүмәт туплап, тәжрибәһен быуындан быуынға тапшыра килгән. Авторҙың билдәләүенсә, тәүге табиптар ҡатын-ҡыҙ затынан булған.\nҮткән быуаттың 60-сы йылдарында уҡ әле бер төркөм Мәскәү, Ленинград ғалимдары: “Был хәл сәбәпле саң ҡаҡмай булмай: боронғо әбей-һәбей менән бергә халыҡтың иҫ киткес ҙур тормош тәжрибәһе, үҙ урмандарының, болондарының, далаларының бөтә үҫемлектәрен тештәре менән сәйнәп, тәмләп йәшәгән көтөүселәр һәм ер һөрөүселәрҙең тәжрибәһе, халыҡтың милли мәҙәниәтен тәшкил иткән күп быуатлыҡ коллектив тәжрибә билдәһеҙлеккә китеп юғала”, — тип тәрән борсолоуын белдергән. Был һүҙҙәр Башҡортостанға ла ҡағылған, әлбиттә.\nРеволюцияға тиклемге Башҡортостанда ни өсөн халыҡ табиптары ҙур абруй ҡаҙанған, тигән һорауға ғалим да тарих төпкөлөнән яуап эҙләп, халыҡтың көнитмешен, нужаһын өйрәнә. Ярлылыҡ, аслы-туҡлы көн күреү, ойошторолған медицина ярҙамының булмауы, сәсәк, холера, тиф эпидемиялары халыҡты йонсота. Трахома, туберкулез ҡурҡыныс төҫ ала. Халыҡтың себендәй ҡырылыуына ҡарамаҫтан, Өфө губернаһында йәшәгән һәр кемгә медицина кәрәк-ярағына ни бары 54 тин аҡса бүленә! Беҙ хәҙер миллиард һумдар менән эш иткән дәүерҙә йәшәйбеҙ, заманса технологияларһыҙ, асыштарһыҙ, дарыуҙарһыҙ һаулыҡ һаҡлау тармағын күҙ алдына ла килтерә алмайбыҙ. Хатта ул дәүерҙе үҙебеҙҙең күҙлектән аңлауы, анализлауы ла ауыр, шуға күрә кешеләрҙең халыҡ табиптарына күҙ терәп тороуы һис ғәжәп түгел.\nБөртөкләп йыйылған хазина\nСирҙәрҙең сәбәптәрен, тормош практикаһынан сығып, дөрөҫ асыҡлап, һығымта яһағандар. Йоғошло ауырыуҙарҙың бысраҡ ҡулдар, аҙыҡ-түлек, эсәр һыу аша, сирле менән аралашыу осраҡтарында таралыуын яҡшы аңлап, санитария талаптарын үтәргә тырышҡандар. Яҙғы-көҙгө һыуыҡтарҙан һаҡланыу мөһимлеген, һыуыҡтың аяҡ табаны аша үтеүен, ергә ултырып ял итергә ярамағанлығын аҡһаҡалдар киҫәтә килгән. Балаларҙың сүп-сар өйөмө, һаҙлыҡта, еүеш урындарҙа уйнауын тыйғандар, “ен һуға” тип ҡурҡытҡандар.\nАуырыуҙы һәйбәт туҡландырыу өсөн йылҡы, һарыҡ, ҡош-ҡорт итенән һурпа әҙерләгәндәр, һөт аҙыҡ-түлектәренән ҡорот, ҡымыҙ, ҡатыҡ яҡшы баһаланған. Халыҡ табиптары араһында үлән белгестәре, быуын ултыртыусы, һылап дауалаусы, кендек әбейе, сөннәтсе, ҡан ебәреүсе, һөлөк һалыусы, арбаусы, ноҡотсо, имсе һәм муллалар айырым урын алып торған. Өлкәндәр йәш быуынға үҙҙәренең һәләтен, дауа серҙәрен тапшыра килгән. Һүҙ ҙә юҡ, улар араһында ла алдаҡсылар, шарлатандар булғылап торған. Башҡорттар, нигеҙҙә, тәбиғәттең өс төрлө байлығына — үҫемлек һәм хайуандар донъяһына, минералдарға таянып, дауа сараларын эшләгән.\nҒалим башҡорттар дауа өсөн файҙаланған үҫемлектәрҙең шифаһы тураһындағы бүлекте тормоштан алынған төрлө миҫалдар менән байытҡан. Ҡымыҙҙың дауалау маҡсатында тәүге тапҡыр башҡорттарҙың халыҡ медицинаһында ҡулланылыуын иҫбатлап, ҡиммәтле эсемлекте етештереү серҙәрен дә асҡан. Варис Зыяҡай улы рус этнографтарының һәм табиптарының башҡорт халыҡ дауалары тураһындағы тикшеренеүҙәрен ҙур иғтибар менән өйрәнгән. Ҡорот, эркет, иретелгән май, яңы һауылған һөт, һарыҡ һәм ҡаҙ майҙары, эт йөнөнән бәйләнгән ойоҡбаштар — һәр береһе ауырыуҙың хәлен яҡшыртыуҙа ҡулланылған. Ғалим һөлөктәрҙе, урман ҡырмыҫҡалары күсен физиотерапияла, ҡорт балын тир сығарыуҙа, бауыр сирҙәрен дауалауҙа нисек файҙаланыуҙарын тәфсирләп һүрәтләй.\nАвторҙың билдәләүенсә, тәбиғәт-климат факторҙарының шифаһы тураһында башҡорттар борондан яҡшы белгән. Фәнни медицина үҙләштерелгәнгә ҡәҙәр үк бик күп шифалы сығанаҡтар (Асҡын, Янғантау, Асылыкүл, Мулдаҡ күлдәренең һауыҡтырыу көсө) халыҡ медицинаһында киң танылыу тапҡан. Дауалау алымдары араһында һаулыҡҡа төҙәтә алмаҫлыҡ зыян килтереү ихтималлығы булған сараларға ла ғалим тарафынан баһа бирелгән.\nШуныһы иғтибарға лайыҡ: “Халыҡ гигиенаһы” тигән бүлектә башҡорттарҙың никах, өйләнеү, кейәүгә сығыу мөнәсәбәттәренә шул тиклем етди ҡарап, нәҫел ауырыуҙарын иҫкәртеүгә ҙур өлөш индереүен күрергә була. Кәләште алыҫтан — кәм тигәндә йөҙ саҡрымдан арыраҡ ятҡан ерҙән — әйттерергә тырышҡандар. Әгәр ҙә үҙҙәре йәшәгән ауылдан килен төшөрөргә уйлаһалар, ҡыҙҙың мотлаҡ икенсе аймаҡтан булыу шарты ҡуйылған. Никахҡа ингән йәштәр араһында кәм тигәндә ете быуынлыҡ ара ятырға тейеш булған.\nЙәш быуындың әхлаҡи-психик сәләмәтлеген һаҡлау буйынса халыҡтың күп йыллыҡ тәжрибәһе әле лә ҙур ҡыҙыҡһыныу уятырлыҡ. Башҡорт ауылдары ни өсөн тәбиғәттең иң йәмле мөйөштәрендә, йылға буйҙарында, ҡалҡыулыҡтарҙа, ышыҡ урындарҙа урынлашҡан? Ни өсөн ир-егет төнөн яланда ҡунғанда баш аҫтына ҡамыт һалып йоҡлаған? Ни өсөн башҡорттар ҡуйы һаҡал йөрөтөүҙе хупламай, ә “кәзә һаҡалы”на өҫтөнлөк биргән? ХIХ быуаттың 70 – 80-се йылдарына тиклем төп халыҡтың зәңге ауырыуына бирешмәүен нисек аңлатырға?\nБыл ҡиммәтле монографияны уҡып сыҡҡандан һуң, ошо һорауҙарға яуаптар алыуҙан тыш, китапта тупланған, халыҡ аҡылының алтын фондына ингән фәһемле, тәрән мәғәнәле мәҡәл-әйтемдәрҙең тапҡырлығына, хәҙерге заманда ла көнүҙәклеген һаҡлап ҡалыуына хайран ҡалаһың. Ғалимдың йылдар буйына бөртөкләп йыйған хазинаһы — киләсәк быуындарға баһалап бөткөһөҙ оло мираҫ ул.


Бөгөн Башҡортостандың Милли музейында Бөйөк Ватан һуғышы тарихы буйынса тест ойошторолдо\nХалыҡ-ара акцияла үҙ белемен Дәүләт Йыйылышы - Ҡоролтай рәйесе Константин Толкачев та һынап ҡараны.\nТест үтеүселәргә ярты сәғәт эсендә һуғыш ваҡиғалары, геройҙар батырлығы, тыл тормошо хаҡындағы темаларҙан йыйылғ ан 30 һорау бирелде. Ойоштороусылар әйтеүенсә, акцияның музейҙа үткәрелеүе юҡҡа түгел. Белемдәрен һынап ҡараусыларға бер үк ваҡытта экспонаттар менән яҡындан танышыу мөмкинлеге бирелде. Быйыл тест һорауҙарына яуап биреүҙә республикала эшләп килгән Юнармия, йәш быуын вәкилдәре әүҙемлек күрһәтте. Әйткәндәй, тарих буйынса белемдәрен бер үк ваҡытта сит илдә йәшәүселәр ҙә һынап ҡараны. Улар өсөн һорауҙар: инглиз, француз, немец, ҡытай һәм япон телдәренә тәржемә ителгән. Әйтергә кәрәк, Бөйөк Ватан һуғышы тарихы буйынса белемдәрен теләгән һәр кем онлайн режимда тикшереп ҡарай алды.\nКонстантин Толкачев, Дәүләт Йыйылышы-Ҡоролтай рәйесе: «Тарих ул, тәү сиратта, факт. Факттар юҡ, тимәк тарих та юҡ тигән һүҙ. Үҫеп килеүсе йәш быуын үткәнебеҙҙе белергә тейеш. Хәҙер донъяла ҡатмарлы хәл. Һуғыштан һуңғы мираҫ өсөн көрәш бара, Советтар Созының абруйын, уның баһаһын төшөрөргә маташалар. Бына шуның өсөн дә тарих буйынса тест һорауҙарында факттар ҡулланыла, йәштәр уҡып, белһен өсөн».


Радий Хәбиров төбәк үҫеше буйынса Хөкүмәт комиссияһы ултырышында ҡатнашты - Правительство Республики Башкортостан\nРадий Хәбиров төбәк үҫеше буйынса Хөкүмәт комиссияһы ултырышында ҡатнашты\n30 октябрҙә Мәскәүҙә Башҡортостан Башлығы вазифаһын ваҡытлыса башҡарыусы Радий Хәбиров Рәсәй Хөкүмәте Рәйесе урынбаҫары Виталий Мутко уҙғарған Рәсәй Федерацияһында төбәк үҫеше буйынса Хөкүмәт комиссияһы ултырышында ҡатнашты.\nУлтырышта 2019 йылға һәм 2020, 2021 йылдарҙың планлы осорона федераль бюджет проектының бюджет-ара мөнәсәбәттәр өлөшө, шулай уҡ милли проекттарҙы һәм ил төбәктәрендә магистраль инфраструктураны яңыртыу һәм киңәйтеү буйынса комплекслы планды тормошҡа ашырыу барышы ҡаралды.\nРадий Хәбиров әйтеүенсә, фекер алышыуҙа һаулыҡ һаҡлау, мәғариф, ҡала мөхите, энергетика һәм юл инфраструктураһы буйынса магистраль проекттарға бәйле бихисап мәсьәлә тикшерелде.\n— Республикабыҙға ҡарата шул әйтелде: бер нисә милли проектта ҡатнашыу мөмкинлегебеҙ бар әле, — тине республика етәксеһе. — Бынан тыш, беҙҙең юл карталарының маҡсатлы күрһәткескә өлгәшеү кимәлен ҡарарға кәрәк. Унда типик характерҙағы проблемалар бар. Ниндәй йүнәлештә эшләргә кәрәклеген беләм, һәм был йәһәттән башланғысҡа нигеҙ һалынды ла инде. Тәү сиратта, әлбиттә, һаулыҡ һаҡлау, беренсел табип ярҙамы күрһәтеү. Ҙур биләмәле республика өсөн был баһалап бөткөһөҙ әһәмиәткә эйә.


Балтас районында яңы физкультура-һауыҡтырыу комплексы асылды // Йәмғиәт | новости башинформ.рф\nБалтас районында яңы физкультура-һауыҡтырыу комплексы асылды\n10:50, 9 апреля 2015 Йәмғиәт\nӨФӨ, 2015 йыл, 9 апрель. /«Башинформ» мәғлүмәт агентлығы, Әлим Фәйезов/.\nШаршамбы, 8 апрелдә, Балтас районында «Йәшлек» физкультура-һауыҡтырыу комплексы асылды. Ул «Берҙәм Рәсәй» партияһының «Физкультура-һауыҡтырыу комплекстарын төҙөү» проекты сиктәрендә төҙөлгән, тип хәбәр итә ER.RU.\nСпорт комплексын асыу тантанаһында Иҫке Балтас ауылы һәм Балтас районы халҡы ҡатнашты. Был улар өсөн күптән көтөлгән ваҡиға булды. Район спортсылары халыҡ-ара, Рәсәй һәм республика кимәлендәге ярыштарҙа бер нисә тапҡыр призлы урындар яуланы. Хәҙер иһә уларға заманса спорт ҡорамалдарында һәм уңайлы шарттарҙа буласаҡ чемпиондарҙы әҙерләү өсөн өҫтәмә мөмкинлектәр булдырылды.\nБалтастарҙы яңы физкультура-һауыҡтырыу комплексы асылыуы менән ҡотларға республика Башлығы Хакимиәте етәксеһе урынбаҫары Максим Михайлов, Башҡортостандың йәштәр сәйәсәте һәм спорт министры Андрей Иванюта, «Берҙәм Рәсәй» партияһының төбәк башҡарма комитеты етәксеһе Рәмзил Ишһарин килде. Тантанаға шулай уҡ Балтас районы йәмәғәтселеге вәкилдәре, Бөйөк Ватан һуғышы ветерандары, спорт ветерандары, район депутаттары, балалар-үҫмерҙәр спорт мәктәбе тренерҙары һәм тәрбиәләнеүселәре саҡырылғайны. Сәләмләү телмәренән һуң «Капитал Строй» яуаплылығы сикләнгән йәмғиәт директоры Алексей Лесин «Йәшлек» физкультура-һауыҡтырыу комплексы директоры Фәрит Ғәлимовҡа символик асҡыс тапшырҙы. Тантана ҡыҙыл таҫманы киҫеү менән тамамланды, шунан һуң район халҡы спорт комплексын ҡарап сыҡты.\nФизкультура-һауыҡтырыу комплексы заманса талаптарға яуап бирә, унда бөтә шарттар ҙа булдырылған. Атап әйткәндә, хәҙер районда йәшәүселәр бассейнда йөҙә, тренажер һәм фитнес залдарында шөғөлләнә ала. Яңы комплекста мини-футбол, баскетбол, волейбол, өҫтәл теннисы секциялары ла эшләй. Бинала медпункт, кейенеү бүлмәләре, душ кабиналары урынлашҡан.\n«Мин ошо физкультура-һауыҡтырыу комплексы өсөн Башҡортостан Башлығы Рөстәм Хәмитовҡа һәм республика Хөкүмәтенә, «Берҙәм Рәсәй» партияһына үҙемдең һәм тәрбиәләнеүселәрем исеменән рәхмәт белдерәм. Бөгөн беҙҙә ысын байрам. Күреүегеҙсә, бында спорт менән шөғөлләнеү өсөн бөтә шарттар тыуҙырылған. Иркен, яҡты залдар, заманса спорт тренажерҙары. Беҙ был хаҡта хыяллана ла алмай инек. Хәҙер барыһы ла бар. Яңы комплекс район үҙәгенең биҙәгенә әүерелер тип ышанам», — тине «Йәшлек» спорт комплексының фитнес-инструкторы Раушания Хәсәнова.\nАуыл халҡы башҡарылған эштәрҙе тейешенсә баһаланы. Йәштәр шунда уҡ тренажер залындағы ҡорамалдарҙы һынап ҡараны. Параллель рәүештә спорт залында волейбол буйынса тәүге ярыштар уҙҙы.\n«Берҙәм Рәсәй» партияһы» республикала спортты үҫтереүгә һәм халыҡ араһында сәләмәт йәшәү рәүешен пропагандалауға ҙур иғтибар бүлә. «Физкультура-һауыҡтырыу комплекстарын төҙөү» — ошо йүнәлештәге проекттарыбыҙҙың береһе генә. 2007 йылда проект тормошҡа ашырыла башлағандан алып Башҡортостанда уның сиктәрендә ун физкультура-һауыҡтырыу комплексы асылған. «Йәшлек» спорт комплексы — ун беренсеһе. Ағымдағы йылдың аҙағына тиклем йәнә ике ошондай объектты файҙаланыуға тапшырырға ниәтләйбеҙ», — тип билдәләне «Берҙәм Рәсәй» партияһының төбәк башҡарма комитеты етәксеһе Рәмзил Ишһарин.\nТеги: төҙөлөш,физкультура-һауыҡтырыу комплексы,берҙәм рәсәй


Республика спортсылары ҡышҡы Сурдлимпия уйындарында сығыш яһаясаҡ // Спорт | новости башинформ.рф\nРеспублика спортсылары ҡышҡы Сурдлимпия уйындарында сығыш яһаясаҡ\n15:22, 15 января 2015 Спорт\nӨФӨ, 2015 йыл, 15 ғинуар. /«Башинформ» мәғлүмәт агентлығы, Дмитрий Слезин/.\n27 марттан 5 апрелгә тиклем Ханты-Мансиҙа XVIII ҡышҡы Сурдлимпия уйындары уҙа. Ярыштарҙа донъяның 30 иленән меңгә яҡын спортсыларҙың ҡатнашыуы көтөлә.\nУйындарҙа Рәсәй йыйылма командаһында Башҡортостан вәкилдәре лә сығыш яһаясаҡ. Сурдлимпия уйындары миҙалдары өсөн 12 спортсы: туғыҙ хоккейсы һәм өс тау саңғыһы спорты вәкиле көрәшәсәк.\nШайбалы хоккей буйынса илдең йыйылма командаһын өлкән Андрей Василевский етәкләйәсәк, уға Башҡортостандан тағы ла бер тренер — Вячеслав Шевин ярҙам итәсәк.\nБР Йәштәр сәйәсәте һәм спорт министрлығының матбуғат хеҙмәтенән хәбәр итеүҙәренсә, Уйындар программаһына биш спорт төрө — шайбалы хоккей, тау саңғыһы, сноуборд, саңғы ярыштары, кёрлинг индерелгән.\nСноуборд, саңғы, кёрлинг һәм хоккей буйынса ярыштар Ханты-Мансиҙың спорт объекттарында, атап әйткәндә «Арена Югра» комплексында, Боҙ һарайында, «Ылыҫлы урман» тау саңғыһы комплексында, Александр Филипенко исемендәге ҡышҡы спорт төрҙәре үҙәгендә үтә.\nТау саңғыһы буйынса ярыштар Башҡортостандың Әбйәлил районында урынлашҡан «Металлург-Магнитогорск» тау саңғыһы үҙәгендә уҙа.\nОйоштороусылары — Халыҡ-ара Сурдлимпия комитеты, РФ Спорт министрлығы, Ханты-Манси автономиялы округы Хөкүмәте — Югра, Силәбе өлкәһе хакимиәте, Рәсәйҙең Сурдлимпия комитеты.\nТеги: ҡышҡы сурдлимпия уйындары-2015


Һаҡ булығыҙ: дауыл ҡотора! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Ғәҙәттән тыш хәл » Һаҡ булығыҙ: дауыл ҡотора!\nҺаҡ булығыҙ: дауыл ҡотора! 21.06.2014 // Ғәҙәттән тыш хәл\nРеспублика райондарының бер нисәүһе аша үткән көслө дауыл, боҙло борсаҡ йорттарҙың ҡыйығын емерҙе, ағастарҙы тамыры менән йолҡоп ташланы, йәшелсә-емешкә зыян килтерҙе. Айырыуса ҙур юғалтыу Учалы, Ишембай райондарында күҙәтелгән. Әлеге көндә халыҡ зыян күләмен иҫәпләй.\nДиаметры ике сантиметрға еткән боҙ ямғыры Салауат ҡалаһын- да яуған. Ошондай уҡ хәл Ишембай районы- ның Маҡар ауылында ла күҙәтелгән. Борсаҡ баҡсалағы йәшелсә-емеш үҫентеләрен ер менән тигеҙләгән. Ха-лыҡҡа йәшелсәне яңы-нан ултыртырға тура киләсәк. Ҡайһы бе-рәүҙәрҙең бәпкәләре һәләк булған.\nУчалы районының Ҡунаҡбай ауыл хакимиәте биләмәһендәге дауыл күпкә ҡурҡынысыраҡ эҙемтәләргә килтергән. Шаһиттар әйтеүенсә, ғәрәсәт мәлендә боҙло борсаҡ менән дауылдан тыш, йәшен дә уйнаған. Илтабан ауылындағы бер һарайҙа шул арҡала янғын сыҡҡан.\nӘ бына Юлдаш ауылында йәшәгән Ямаловтар ғаиләһенең яңы ғына төҙөлгән йорто нигеҙенә тиклем емерелгән. Йәштәр быйыл көҙ өй туйларға ниәтләнгән булған. Өс балалы йәш ғаиләне үлемдән бәхетле осраҡ аралап ҡала. Улар дауыл ваҡытында ҡунаҡта була. Әммә өс йыл буйы һалынған йорттоң юҡҡа сығыуы – бик ҙур юғалтыу. Әлеге мәлдә урындағы хакимиәт һәм яҡындары Ямаловтарға ярҙам итеү юлдарын эҙләй. Тәбиғәт көсөн көрәшеп еңеү мөмкин түгел. Әммә уның эҙемтәләрен бергәләшеп күтәрергә була.\nТотош уҡырға 1 336


Күп балалы ғаилә\n23 Октябрь 2018, 20:50\n2018 йылдың ғинуарынан сентябренә тиклем Башҡортостанда ғаиләлә өсөнсө булып тыуған 5 451 бала теркәлгән. Шулай итеп, туғыҙ айҙа республикала 5,5 мең күп балалы ғаилә барлыҡҡа килгән.\nОшо осорҙа Башҡортостанда бөтәһе 35 842 сабый донъяға ауаз һалған, улар иҫәбендә 452 игеҙ, алты өс игеҙ, 1648 дүртенсе һәм 797 бишенсе һәм унан күберәк балалар. Республика Юстиция эштәре буйынса дәүләт комитетының матбуғат хеҙмәте һуңғы туғыҙ айҙың йомғаҡтары буйынса мәғлүмәттәрҙе баҫтырып сығарҙы.\nВедомствола әйтеүҙәренсә, Өфөнөң Киров һәм Калинин райондары, шулай уҡ Стәрлетамаҡ ҡалаһы игеҙ балаларҙың тыуыуы буйынса тәүге урынды биләй. Өфөнөң Совет районында — ике, Нефтекама, Салауат ҡалаларында, Ишембай һәм Благовещен райондарында берешәр өс игеҙ бала донъяға килгән.\nҒаилә, хеҙмәт һәм халыҡты социаль яҡлау министрлығы мәғлүмәттәре буйынса, әле Башҡортостанда 45 мең күп балалы ғаилә йәшәй. Улырҙың 24 меңгә яҡыны төрлө социаль ярҙам саралары менән файҙалана.\nШуны өҫтәп үтәйек: 2019 йылдан Башҡортостанда һигеҙ бала тәрбиәләгән ишле ғаиләләр 600 мең һум аҡса алыу хоҡуғына эйә. Тейешле закон проекты республика Хөкүмәте һәм Хеҙмәт министрлығы тарафынан әҙерләгән һәм Башҡортостан Республикаһы Дәүләт Йыйылышы — Ҡоролтайҙың Һаулыҡ һаҡлау, социаль сәйәсәт һәм ветерандар эштәре буйынса комитеты ултырышында ҡаралған.


Башҡортостанда йыл башынан алып мал аҙығы һатып алыуға 50 млн һум бүленгән // Иҡтисад | новости башинформ.рф\nБашҡортостанда йыл башынан алып мал аҙығы һатып алыуға 50 млн һум бүленгән\n9:02, 5 марта 2011 Иҡтисад\nБашҡортостан Республикаһы Ауыл хужалығы министрлығында кисә 2010 йыл йомғаҡтары һәм 2011 йылға бурыстар буйынса коллегия ултырышы үтте. Коллегия алдынан министрҙың беренсе урынбаҫары Николай Коваленко журналистарҙың һорауҙарына яуап бирҙе.\nАтап әйткәндә, Николай Анатольевич, аграр секторға насар йоғонто яһаған аномаль эҫе һәм ҡоролоҡло йәйгә бәйле, уҙған йыл аҙағында республикала мал аҙығы һатып алыуға һәм уны ситтән ташыуға өҫтәп 90 миллион һум бүленде, тип хәбәр итте. Ағымдағы йыл башында был маҡсатҡа 50 миллион һум бүленгәйне инде. Ләкин, Николай Коваленко фекеренсә, был сумма мал иҫәбен тулыһынса һаҡлап ҡалыу өсөн етерлек түгел. Шулай ҙа фермер хужалыҡтарында һәм ҙур булмаған ауыл хужалығы етештереүселәрендә малсылыҡ өлкәһендә тотороҡлоҡҡа өлгәшелде.\n— Быйылғы беҙҙең бурыс – республикала мөмкин тиклем мал иҫәбен һаҡлап ҡалыу, — тине Николай Коваленко. — Тоҡомоло мал һатып алыу һәм тороҡландырыу үткәреү элеккесә көнүҙәк мәсьәлә булып ҡала.\nТеги: малсылыҡ, мал аҙығы базаһы


Башҡортостан фермерҙары 2015 йыл һөҙөмтәләре буйынса аҙыҡ-түлек тауарҙары етештереү күләмен арттырыуға өлгәшкән\nБыл турала бөгөн республика фермерҙар берлегенең сираттағы съезында билдәләнде. Белгестәр фекеренсә, ауыл хужалығында ысын мәғәнәһендә ер хужаһы булырҙай социаль ҡатлам үҫеп сыҡты. Улар заман ҡуйған һынауҙы уңышлы үтеп яңы ҡаҙаныштар өсөн артабан үҫешергә лә әҙер.\nӘбйәлил районы Буранғол ауылынан Айбулат Вәлиев төбәктә иң йәш фермерҙарҙың береһе. Малсылыҡ менән шөғөлләнә. Дәүләт бүлгән грантҡа ул таналар алған, ҡураларын төҙөкләндергән, техникаһын яңыртҡан. Һөҙөмтә оҙаҡ көттөрмәне етештереү күләме күҙгә күренеп артты, ти фермер.\nАуыл хужалығы министрлығы мәғлүмәттәренә ярашлы, 2015 йылда фермерҙарға ярҙам маҡсатында 1 миллиард һумдан ашыу аҡса йүнәлтелгән. Маҡсатлы эш емешле тигәндәй, тармаҡ эшсәндәре аҙыҡ-түлек продукцияһын арттырыуға өлгәшкән.\nХәйбулла районы Аҡъяр ауылынан Айнур Ҡәйепов йылҡысылыҡ менән шөғөлләнә. Ҡымыҙ, ҡаҙы етештерә. Сифатлы тәбиғи аҙыҡ-түлек район сауҙа нөктәләренә оҙатыла, күрше Ырымбур өлкәһендә лә һатыу ойошторолған. Әммә әлегә Өфө баҙарына сығыуға форсат юҡ тип билдәләй фермер.\nБашҡортостан фермерҙары етештергән ит һәм һөт ризыҡтары эшкәртелһен, үҫтерелгән иген икмәк итеп бешерелһен өсөн көстәрҙе берләштереү мөһим. Был турала Республика башлығы үҙенең йыллыҡ мөрәжәғәтнамәһендә лә белдергәйне. Ауыл хужалығы кооперативтарын ойоштороу, ваҡ етештереүселәрҙе бергә тупларға федераль селтәрҙәр һәм ҙур агрохолдингтарҙың агрессив сәйәсәтен туҡтатырға мөмкинлек бирер тигән фекерҙә белгестәр. Ауыл хужалығы министрлығында әле был йүнәлештәр эҙмә-эҙлекле эш башҡарыла. Һуңғы йылдарҙа үҙҙәрен ысын мәғәнәһендә ер хужалары итеп күрһәтеп өлгөргән фермерҙарҙың көсө һәм тәжрибәһен республика үҫеше өсөн файҙаланыу ике яҡ өсөн дә отошло.


Төбәктең ауыл хужалығы предприятиелары 6,3 миллиард һумлыҡ суммаға льготалы ҡыҫҡа сроклы кредит алыуға дәғүә итә // Иҡтисад | новости башинформ.рф\n18:19, 21 февраля 2018 Иҡтисад\nТөбәктең ауыл хужалығы предприятиелары 6,3 миллиард һумлыҡ суммаға льготалы ҡыҫҡа сроклы кредит алыуға дәғүә итә Фото: sputnik.by\n20 февралгә ҡарата мәғлүмәттәр буйынса, Рәсәйҙең Ауыл хужалығы министрлығына Башҡортостандың ауыл хужалығы предприятиеларынан 6,3 миллиард һумлыҡ суммаға льготалы ҡыҫҡа сроклы кредит алыу өсөн 245 ғариза килгән. Был программа икенсе йыл эшләй. Предприятиелар бер нисә банктан йылына 5% льготалы ставка буйынса бурысҡа аҡса ала, дәүләт иһә уларға алып еткермәгән килемде кире ҡайтара. Башҡортостан предприятиеларына кредит өсөн банктарға компенсация 352 миллион һум тәшкил итә.\nЗаймдарҙың суммаһы уртаса 3-4 миллион һум тәшкил итә. Бәләбәй һөт комбинаты һәм «Базы» ауыл хужалығы етештереү кооперативы — 300 миллион һум, «Центральная» МТС-ы 480 миллион һум һорай. Заемсылар араһында крәҫтиән-фермер хужалыҡтары ла бар, улар 1,3 миллиард һумлыҡ суммаға 165 ғариза биргән. Займдарҙың күпселек өлөшө — үҫемлекселекте үҫтереү өсөн. Башҡортостан дәүләт ярҙамын әүҙем файҙаланған төбәктәр иҫәбенә инә, тип билдәләнеләр республиканың Ауыл хужалығы министрлығында.\nТеги: субсидиялар, кредит, ауыл хужалығы


Баш ҡалала “Мотоциклист” операцияһы үтә | ГТРК «Башкортостан» — Новости Уфы и РБ\nБыл Белорет ҡалаһында булған фажиғә. Ҙур тиҙлектә елеүсе мотоцикл бордюрға бәрелеп юлдан сығып оса. Республикала бындай авариялар бихисап. Йыл башынан Өфөлә генә мотоциклдар ҡатнашлығында 15 авария теркәлгән, уларҙа 2 кешенең ғүмере өҙөлгән, тағы ла 17-һе төрлө тән йәрәхәттәре алған. Фажиғәле хәлдәрҙең береһе 12 июнь көнө Октябрь Проспектында теркәлде, 100 километрҙан ашыу тиҙлек менән килгән мотоциклист боролош яһаған автомобилгә бәрелә һәм ваҡиға урынында һәләк була. Ошондай хәлдәрҙе иҫкәртеү маҡсатында бер ай дауамында инспекторҙар ике тәгәрмәсле техниканы тикшерәсәк. Документһыҙ, водитель танытмаһыҙ һәм страховкаһыҙ… Ике тәгәрмәсле техникаға арналған махсус операция башланыу менән тәүге ҡағиҙә боҙоусылар ҙа асыҡланды. Марат исемле егет водитель танытмаһына уҡып алырға аҡса юҡ тип һылтана, ә транспорттың иҫәпкә ҡуйылмауын аңлата алманы. Хәҙер иһә уға бер юлы 3 статья буйынса яуап бирергә тура киләсәк. Танытмаһыҙ руль артына ултырған өсөн 5 мең һумдан 15 меңгә тиклем, мотоциклын иҫәпкә ҡуймаған өсөн тағы ла 500 һум һәм страховкаһыҙ йөрөгән өсөн 800 һум. Инспекторҙар тәүге тапҡыр эләккәнгә водитель танытмаһы булмаған өсөн минималь сумма 5 мең штраф һалды, дөйөм сумма 6 мең һумдан ашыу. Ә бына ике тәгәрмәсле дуҫы менән уға хушлашып торорға тура килә, уны туҡталҡаға бикләйәсәтәр. Йәй ваҡытында ике тәгәрмәсле техникалар ҡатнашлығында авариялар йышая, күп осраҡта ата-әсәләр 16 йәше тулмаған балаларҙы транспорт менән оло юлға сығара, закон буйынса улар өсөн ололар яуаплы, ә документһыҙ йөрөүсе мотоцикл хужалары


Электр энергетикаһын реформалаштырыу дауам итә. Илдең 16 төбәге баш энергетик Анатолий Чубайстан "ҡара билдә" алыуына\nҡарамаҫтан, быны киҫәтеү тип ҡарау дөрөҫөрәктер, моғайын.\nҺәм был алым һөҙөмтәһеҙ ҡалманы. "Башкирэнерго" асыҡ акционерҙар йәмғиәтенең генераль директоры Николай Курапов Б ашҡортостанда йылылыҡ һәм электр энергияһы ҡулланыусыларының ышанысын нығытырға ашыҡты.\n- Ҡыш үткән йылдағы кеүек һалҡын буламы, йылымы - беҙ, һ әр ваҡыттағыса, уға ныҡлы әҙерләнәбеҙ. Алда көткән ҡышта бер ниндәй ҙә сикләүҙәр булмаясаҡ.\nТөбәк вариантында электр энергетикаһын реформалаштырыу "тимер тәртип" аҫтында үтә. "Башкирэнерго" идара итеүсе компания булып ҡала. Ҡулланыусы иһә һөҙөмтәлә Рәсәйҙә иң түбән тарифтарҙың береһенә, ә бонус сифатында - техник тоташтырыу өсөн иң түбән түләүҙәрҙең береһенә эйә була. Был термин энергетиктарҙың лексиконында 2006 йылда тармаҡ үҫешенең легаль инструментын билдәләү булараҡ барлыҡҡа килде.\n- Хеҙмәтләндереү төрө легалләштерелде - йәғни, яңыса рәсмиләштеү һәм юридик аныҡлыҡ алды. Ошондай үтә күренмәле һәм асыҡ ҡараш һаҡланғанда, коттедждар, йорттар, фирмалар һәм магазиндар, предприятие һәм офистарҙы тоташтырыу ваҡытында селтәрҙәрҙә бөтәбеҙгә лә мәғлүм булған ришүәтселек юҡҡа сығыр тип өмөтләнәбеҙ. Быны беҙ тамырынан ю ҡҡа сығарырға теләйбеҙ, - тип һөйләй Федераль селтәр компанияһының үҫеш буйынса директоры Виктор Прядеин. - Хәйер, бөгөн был хеҙмәтләндереүҙән килгән аҡса төбәктәрҙең электр селтәрен үҫтерергә мөмкин булған берҙән - бер ресурс тип әйтергә мөмкин.\nЭнергия системаһының әле тәжрибәһеҙ монополист булараҡ ҡулланыусыларҙы тоташтырыу өсөн ҡайҙан аҡса алырға тип баш в атыуы икенсе мәсьәлә. Селтәрҙәрҙең үткәреү һәләте, трансформаторҙар ҡеүәте күҙлегенән сығып ҡарағанда, селтәр компанияларының резервтары, ғәҙәт буйынса, нулгә тигеҙ. Амортизация түләүҙәре, уларға административ баҫым яһалыуы сәбәпле, булған селтәрҙәрҙе тергеҙеү һәм эшләтеүгә тулыһынса\nБашҡортостандың энергия системаһын имен булмағандар исемлегенә индереү мөмкин түгел, ул үҙен - үҙе аҡлай, шулай ҙа башҡа төбәктәрҙәге кеүек артыҡ киҫкен булмаһа ла,\nтоташтырыуға бәйле проблемалар бар. Аҙмы - күпме, әммә һуңғы йылдарҙа "Башкирэнерго" йыл һайын генерация һәм селтәр хужалығы үҫешенә миллиард һум самаһы инвестицияланы. Һәм шулай ҙа Өфөнөң генә өҫтәмә ҡеүәткә ихтыяжы 100 мегаватҡа тигеҙ, тип билдәләнә. Төҙөлөш бумы әле бер йыл ғын а дауам итмәйәсәк, яңы төҙөлгән күп ҡатлы йорттар бик күп энергия талап итә. Буласаҡ ҡулланыусыларҙың аппетитын түбәндәге миҫал буйынса ла билдәләргә мөмкин.\n- Үткән йылдың апреленән быйылғы йылдың сентябренә тиклем\nҡулланыусыларҙы электр селтәренә тоташтырыу тураһындағы килешеүҙәр 50 мегаватҡа иҫәп тотоп төҙөлгән. Был, нигеҙҙә,\nтөрлө сервис һәм сауҙа үҙәктәре, төҙөлөш ойошмаларына ҡағыла, ә шәхси төҙөүселәргә ни бары 30 мегаватт кәрәк булды . Бынан тыш Башҡортостандың үҙ ирке менән Рәсәй составына инеүенә 450 йыл тулыуына арналып төҙөлгән, ҙур социаль әһәмиәткә эйә булған объекттарҙы энергия менән тәьмин итеү\nөсөн кәрәкле 184,2 мегаватт өсөн техник шарттар бирелгән, -\nти Николай Курапов. - Беҙҙең төбәктә билдәләнгән тейешле тү ләү күләме тотош электр һәм йылылыҡ селтәрҙәрен үҫешен түгел, уларға тоташыу мөмкинселеген генә күҙ алдында тота. Иҫәп иҡтисади йәһәттән нигеҙле тип табылды - ул өс меңдән 12, 5 м ең\nһумға тиклем тәшкил итә.\n- Ә башҡа төбәктәрҙә нисек\n- Силәбелә - 16,5 мең һум, Ҡазанда - 19 мең самаһы, Екатеринбургта - 26 мең, Мәскәүҙә - 42 мең, Рәсәй буйынса\nуртаса алғанда, бер мегаватт 20 меңдән артыҡ тора. Баҙарҙың\nниндәй ориентир биреүен үҙегеҙ иҫәпләгеҙ инде.\nБашҡортостанда электр энергияһын ҡулланыусыларҙы борсорға һәләтле булған берҙән - бер нимә - йыл да ике тапҡы р артҡан торлаҡ баҙары менән күҙгә ташланып торған аналогия. Һәм әгәр ҙә Рәсәй төбәктәренең күпселеге һорау менән файҙаланылған был хеҙмәтләндереүҙең хаҡы даими артыуын күрһәтә икән, күрәҙәсегә барып тороу ҙа кәрәкмәй: тиҙҙән\nтулҡын иң тотороҡло территорияларға ла барып етәсәк. Смит әфәнденең "күҙгә күренмәгән ҡулын" нисек итеп ситкә йүнәлтергә


Республикала 1 сентябрҙә 50 меңдән ашыу беренсе класс уҡыусыһы мәктәпкә бара\n1 Август 2018, 20:28\nЯҡынса мәғүмәттәр буйынса, Башҡортостанда яңы 2018-2019 уҡыу йылында 50 меңдән ашыу беренсе класс уҡыусыһы мәктәпкә бара, ун беренселәр 19 меңдән күберәк. Республика Мәғариф министрлығында ошондай фараз бирәләр. Былтыр төбәктә 52 мең уҡыусы тәү тапҡыр мәктәп тупһаһына аяҡ баҫты.\nБеренсе класҡа 6,5 йәштәге балалар ҡабул ителә, ләкин һигеҙ йәштән дә һуң түгел.\nЯңы уҡыу йылы алдынан бөтә ерҙә лә «Мәктәп йәрминкәләре» ойошторолған. Унда мәктәп кәрәк-яраҡтарын етештереүселәр, китап магазиндары, ҙур сауҙа предприятиелары һәм шәхси эшҡыуарҙар ҡатнаша.\nАта-әсәләр өсөн август — ҙур сығымдар айы. Улар әйтеүенсә, мәктәпкә әҙерләнеү яҡынса 10 мең һумға төшә.\nЛәкин ауыр тормош хәлендә ҡалған балаларға һәм ғаиләләргә мәктәпкә йыйынырға Башҡортостандың Ғаилә, хеҙмәт һәм халыҡты социаль яҡлау министрлығы ойошторған хәйриә акцияһы ярҙам итә.\nХалыҡтан һәм предприятиеларҙан мәктәп кәрәк-яраҡтарын «Ғаилә» район-ара үҙәктәрҙә, шулай уҡ уларҙың республика ҡала-райондарындағы бүлексәләрендә йыялар. Канцелярия тауарҙары, яҙыу, һүрәт төшөрөү кәрәк-яраҡтары, дәфтәрҙәр, балалар ижады өсөн йыйылмалар яңы килеш ҡабул ителә. Портфелдәр, мәктәп формаһы, дәреслектәр, нәфис әҙәбиәт яңы йәки тотонолған булһа ла ярай.\nЙыйылған канцелярия тауарҙары һәм мәктәп кәрәк-яраҡтары август аҙағында һаулыҡ мөмкинлектәре сикле, аҙ тәьмин ителгән күп балалы йәки тулы булмаған ғаиләләрҙәге, ата-әсә ҡарауынан мәхрүм ҡалған балаларға тапшырыла. Был ғаиләләр һәм балалар Башҡортостандың Ғаилә, хеҙмәт һәм социаль яҡлау министрлығы ҡарамағындағы халыҡты социаль яҡлау учреждениеларында иҫәптә тора.


Юҡҡа Вращения | Kerching Казино | Захватить 100% 2бонус-се был депозит\nӨйҙә » Юҡҡа Вращения | Kerching Казино | Захватить 100% 2бонус-се был депозит\nНеограниченный Тәм-Том Онлайн Слот Менән Бушлай Вращения – Һеҙгә 650% Приветственный Бонус\nОнлайн казино билдәләнгән өсөн генә түгел, аҡса зарабатывать, был, шулай уҡ, тигәнде аңлата неограниченный тәм-том. Бар бик күп казино онлайн Интернетта табырға. Шулай ҙа иң яҡшы һайлау-Kerching казино. Был сайт берҙән-бер тәҡдим итә торған Һеҙгә бесконечные бушлай вращения. Депозит £10, Аласаҡһыҙ $ 75 өсөн менән уйнау!\nЮҡҡа вращения, рәт-рәт оло кешеләр һаны раундтан атаһыҙ уйнарға уйын конкрет. Юҡҡа вращения хупларға тырышасаҡбыҙ яңы өсөн уйнай башларға уйындар Kerching казино. Вращения һәм арзан өҫтәргә тулҡынланыу даими уйынсыларға.\nKerching казино тәҡдим итә безлимитный бушлай прокты өсөн уйынсыһын. Һеҙ уйнай башларға ябай ойошторолғандан һуң "иҫәп-хисап яҙмаһын" Kerching казино. Юҡҡа арка-береһе популяр бонусов, тәҡдим ителә торған Kerching казино нисек атаһыҙ ауыҙ һеҙҙең яратҡан уйындар, аҡса платья.\nKerching казино исемлеге яҡшы уйындары һеҙҙең өсөн. Барлыҡ уйындар ла эйә Kerching бушлай бонус уларҙа скрытые. Был бирә бушлай бонус менән һеҙҙең һәр керемдәрҙе. Free spins can be obtained both by deposit and without deposit depending on the promotion. Спиннинг уйын автомат бушҡа тигән һүҙ, өҫтәмә йәм хисе.\nКүп әйҙәп барыусы брендтарҙың менән бушлай бонус түләргә счет өсөн телефон күңелле MobileCasinoFreeBonus.com\nЭмб Изобилии Уйындары Менән Бушлай Вращения Был Kerching Казино – Зарегистрировалась Әле!\nЗахватить 100% 2се өсөн бонус тиклем депозит £250 + Һеҙгә 50% 3депозит РД матч тиклем £250\nКүпселек уйындар Kerching казино бушлай арка. Түбәндә күрһәтелгән бер нисә уларҙың.\nЙондоҙ Һымаҡ Юлды\nУйын-Көлкө Уйындары Тураһында, Нимә Эшләй Ала Һеҙҙе Өйрәнеү По-Крупном\nКитти блеск билдәләнгән бары тик бесәй яратыусылар. Уйын күп эйә символдары бесәй һәм буш вращения. Бонусы үҙ эсенә ала раунд 15 юҡҡа вращения. Был уйында, Һеҙ шулай уҡ атаһыҙ оцарапать һәм тиклем утарға 225 юҡҡа вращения.\nРулетка-классик музыка ҡарарға була был Kerching. Рулетка береһе кэш-уйындар килмәй һәм ул киң һайлап алыу мөмкинлеге. Иң мөһиме, әлеге уйында-угадать һәм һан яғынан төҫтәге.\n3.Йондоҙ Һымаҡ Юлды\nБыл нигеҙләнгән уйын фильмда юл йондоҙ һымаҡ. Уйында бар 30 линияларын. Бар бик күп бушлай синов һәм ул нигеҙләнгән Әлеге офицер юлдары.\nБлэкажек йәки 21 береһе элекке уйындар казино. Ҡағиҙә уйындар тора шул, ҡабул итеү 21 күҙлек. Был уйын эйә бушлай вращения, бонустар һәм ҙур джекпот.\nKerching Казино Теләсә Ҡайһы Ваҡытта Кеҫәлә Өсөн Уйын Бизнесы\nKerching казино популяр булды онлайн казино. Һеҙ уйнарға онлайн слот уйындар, унда һеҙгә оҡшай, улар менән, билдәле был һеҙҙең телефон мобиль. Kerching һәм яңы захватывающий мобиль слот һеҙҙе көтә. Һеҙ уйнарға уйын автоматтары йәки бушлай уйнарға реаль аҡса нисек атаһыҙ түләргә телефон ярҙамында казино.\nАласаҡһыҙ Захватывающий Бонус " Бөгөн Kerching!\nҺеҙ беләһеҙме, был һеҙ уйнай, теркәлмичә? Менән Kerching Башҡа Депозита, һеҙ уйнай бушлай башларға. Һеҙ шулай уҡ атаһыҙ алырға приветственный бонус. Приветственный бонус буласаҡ өҫтәлде һеҙҙең иҫәбенә тамамланғас, яҙыу процессын.\nУйындар Һәм Слот, Улар Зарабатывать Оло Джекпот\nОнлайн Джек-тағын бер кәрәкле бүләк өсөн уйынсылар Kerching казино. Төп сәбәбе популярлыҡ әлеге сайттың булып тора, уның бүләктәре. Джекпот төрлө була названий сорт һәм Kerching казино.\nKerching казино-был урынды һатып алыу өсөн истинное удовольствия " уйындар күңел төшөү. Ул эшләй, өс текст-формулалар – уйындар, Тәм-том, Сит ил аҡсаһы. Ул үҙ уйынсыларҙы ла мауыҡтырғыс донъя уйындары онлайн. Ул бик күп тәҡдим итә бүләктәр еңеүселәр өсөн уйындар. Ул үҙ эсенә бушлай вращения, бонустар һәм джекпот.\nБер нәмә лә камасаулай алмас, һеҙгә наслаждаться уйын менән бушлай вращения. Шулай, ҡушылығыҙ Kerching казино ул беренсе, еңел подпишись.


Сихыр ҡағылыуҙан һаҡланыу саралары\n14 Октябрь 2020, 02:35\nИслам дине сихыр ҡағылыуҙы инҡар итмәй. Унан бигерәк, динебеҙҙә бындай зәхмәттән һаҡланыу саралары ла ҡаралған. Шуларҙы ҡарап үтәйек:\n1. Аллаһ ҡушҡан бөтә фарыздарҙы үтәү, харам нәмәләрҙән ситләшеү һәм бар гөнаһтар өсөн тәүбә ҡылыу (сихырҙан һаҡланыуҙың был иң тәүге шарты һәм башҡа үтәлергә тейешле сараларҙың нигеҙе).\n2. Йыш Ҡөрьән уҡыу (уның күпмелер өлөшөн көн дә уҡыу тейешле).\n3. Пәйғәмбәрҙән ﷺ риүәйәт ителгән зикер-доғаларҙы һаҡланыу сараһы булараҡ ҡулланыу.\nМәҫәлән, иртән һәм кисен өсәр тапҡыр:\n«БисмиЛлә́һ, әлләҙи́ лә́ йәдурру мәғәс-миһи́ шәйьүн фил-ардый үә лә́ фис-сәмә́ьи үә Һүәс-сәми́ғүл-ғәли́м!» - тип әйтеү.\nЙәғни: «Аллаһ исеме менән! Уның исеме менән ерҙә лә, күктә лә һис нәмә зыян килтерә алмай, һәм Ул – Ишетеүсе, Белеүсе» (әт-Тирмиҙи, Әбү Дауыт һәм Ибн Мәджәнең хәҙис йыйынтыҡтарынан).\nҺәр намаҙҙан һуң, йоҡлар алдынан, иртән һәм кисен «Көрси» аятын («Аят әл-Көрси») уҡыу (Ҡөрьән, «Һыйыр» сүрәһе, 2:255); иртәле-кисле һәм йоҡлар алдынан «Ихлас», «Таң» һәм «Кешеләр» сүрәләрен уҡыу (Ҡөрьән, 112-114-се сүрәләр); көнөнә йөҙ тапҡыр ошо һүҙҙәрҙе әйтеү:\n«Лә́ илә́һә иллә-Лла́һ, үәхдәһү́ лә́ шәри́кә ләһ, ләһүл-мүлкү үә ләһүл-хәмд, үә Һүә ғәлә́ күлли шәйьин ҡади́р!»\nЙәғни: «Аллаһтан башҡа табыныуға лайыҡ илаһ юҡ һәм Ул Берәү, Уның тиңдәше юҡ. Уға ғына бар хакимлыҡ һәм Уға ғына бар маҡтау, һәм Ул бөтә нәмәгә ҡөҙрәтле» (әл-Бохариҙың хәҙистәр йыйынтығынан).\nИртән һәм кис, намаҙҙарҙан һуң, йоҡлар алдынан, йоҡонан торғас, йортҡа ингәндә-сыҡҡанда, хәрәкәт итеү сараһына (машинаға, атҡа йәки һ.б. шундай нәмәләргә) ултырғанда, мәсеткә ингәндә-сыҡҡанда, сирләүсе кешене күргәндә уҡыла торған зикер-доғаларҙы даими рәүештә уҡып торорға, шулай уҡ төрлө осраҡтарҙа һәм урындарҙа әйтелә торған бүтән зикер-доғаларҙы ла ҡулланырға кәрәк.\nБашҡа саралар менән бер рәттән, ундай һүҙҙәрҙе даими ҡабатлап тороу сихырланыуҙан, күҙ тейеүҙән һәм ен ҡағылыуҙан һаҡланыу өсөн ышаныслы сәбәп буласаҡ, ин шәә Аллаһ. Унан бигерәк, төрлө бәлә-ҡазаларға тарыған осраҡтарҙа иң һөҙөмтәле сәбәптәрҙән һанала улар.\nКиләһе яҙмаларҙа сихырҙы дауалау хаҡында ла һөйләшеп китербеҙ, ин шәә Аллаһ. Беҙҙең менән ҡалығыҙ!\nШәйх Сәғид ибн Ғәли әл-Ҡаһтаниҙың\n«Ҡөрьән һәм Сөннәт буйынса дауаланыу»\nтигән китабы буйынса.


Силәбе өлкәһендәге Башҡорт йәштәре союзы милли-мәҙәни ҡиммәттәрҙе һаҡлай // Йәмғиәт | новости башинформ.рф\nСиләбе өлкәһендәге Башҡорт йәштәре союзы милли-мәҙәни ҡиммәттәрҙе һаҡлай\n14:31, 19 апреля 2016 Йәмғиәт\nСиләбе өлкәһендәге Башҡорт йәштәре союзы милли-мәҙәни ҡиммәттәрҙе һаҡлай Фото: Бөтә донъя башҡорттары ҡоролтайы башҡарма комитетының матбуғат хеҙмәте\nСиләбе өлкәһендәге Башҡорт йәштәре союзы 10 йыллыҡ эшенә йомғаҡ яһаны. Юбилейлы отчет һайлау конференцияһы барышында ҡаҙаныштар һәм киләсәккә бурыстар билдәләнде. Ойошманың эшмәкәрлеге Силәбе өлкәһендә йәшәгән башҡорттарҙың милли-мәҙәни ҡиммәттәрен һаҡлауға, үҫтереүгә һәм пропагандалауға йүнәлтелгән, тип билдәләне сығыш яһаусылар.\nФорумда Башҡортостандың Урал федераль округындағы даими вәкиле Амур Хәбибуллин, Силәбе өлкәһенең «Башҡорт ҡоролтайы» йәмәғәт ойошмаһы башлығы Морис Йосопов ҡатнашты. Бөтә донъя башҡорттары ҡоролтайынан конференцияла башҡарма комитеттың төп белгесе Марат Ғилманов, Башҡортостандағы Башҡорт йәштәре союзы исеменән уның рәйесе Ғаяз Бикбулатов сығыш яһаны.\nСығыш яһаусылар билдәләүенсә, 10 йыл эсендә Башҡорт йәштәре союзы спорт, мәҙәни һәм белем биреү йүнәлешендә йөҙҙәрсә проекттарҙы тормошҡа ашырҙы. Улар ярҙамында башҡорт теле һәм башҡорт бейеүе, милли уйын ҡоралы ҡурайҙа уйнау курстары асылды. Шулай уҡ «Афарин» футбол командаһы һәм Силәбе йүгереү клубы ойошторолдо.\nЙәштәр ойошмаһы булдырылғандан алып Бөйөк Ватан һуғышы ветерандарына, балалар йорттарына ярҙам күрһәтелә. Башҡорт йәштәре ҡала һәм өлкә өмәләрендә даими ҡатнаша. Федераль кимәлдәге проекттар — «Осҡон» башҡорт видеоһы конкурсы, «BashCon» башҡорт интернетын үҫтереү буйынса конференция бойомға ашырыла.\nЭш йомғаҡтары буйынса киләһе өс йылға ойошма рәйесе һайланды. Ул — хәрәкәттең әүҙем ағзаһы Владислав Габов, тип хәбәр иттеләр Бөтә донъя башҡорттары ҡоролтайы башҡарма комитетының матбуғат хеҙмәтендә.\nТеги: милли сәйәсәт,йәштәр